tripathysagar/odia_wiki huggingface dataset:
କ୍ଲୋନାଜେପାମ, ବା ବିକ୍ରିହେଉଥିବା ବ୍ରାଣ୍ଡ ନାମ କ୍ଲୋନୋପିନ ଏକ ଔଷଧ ଯାହା କେତେକ ରୋଗର ପ୍ରତିରୋଧ ଓ ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ ଯଥା: - ବାତ/ସିଜର , ପ୍ୟାନିକ ଡିଜଅର୍ଡ଼ର ଓ ମୁଭମେଣ୍ଟ ଡିଜଅର୍ଡ଼ର ଯେପରିକି ଆକାଥିସିଆ । ଏହା ଏକ ପ୍ରକାର ବେଞ୍ଜୋଡାଏଜେପିନ ଔଷଧ ଯାହା ଟ୍ରାଙ୍କୁଇଲାଇଜର କାମ କରେ । ଏହା ପାଟି ବାଟେ ଦିଆଯାଏ । ଏହାର ପ୍ରଭାବ ଏକ ଘଣ୍ଟା ମଧ୍ୟରେ ଆରମ୍ଭ ହୁଏ ଓ ୬ରୁ ୧୨ ଘଣ୍ଟା ପର୍ଯ୍ୟନ୍ତି ରହେ । ଏହି ଔଷଧର ସାଧାରଣ ପାର୍ଶ୍ୱ ପ୍ରତିକ୍ରିୟା:- ନିଦ୍ରାବେଶ, ସମନ୍ୱୟ ଅଭାବ ଓ ଉତ୍ତେଜନା । ଏହା ଆତ୍ମହତ୍ୟା ପ୍ରବଣତା ବୃଦ୍ଧି କରାଏ । ବେଞ୍ଜୋଡାଏଜେପିନର ଦୀର୍ଘକାଳୀନ ପ୍ରଭାବ ଯୋଗୁ ଡ୍ରଗ ଇନ୍‌ଟୋଲେରାନ୍ସ, ବେଞ୍ଜୋଡାଏଜେପିନ ଡିପେଣ୍ଡେନ୍ସ ଓ ଡ୍ରଗ ନେବା ବନ୍ଦକଲେ ଉଇଥଡ୍ରୟାଲ ଲକ୍ଷଣ ଦେଖାଯାଏ ।ଚାରି ସପ୍ତାହରୁ ଅଧିକ କାଳ ଏହା ନେଲେ ଡିପେଣ୍ଡେନ୍ସ ହୁଏ । ଗର୍ଭାବସ୍ଥାରେ ନେଲେ ଶିଶୁକୁ ବିପଦ ହୋଇପାରେ । ଏହା ଗାବା ରେସେପ୍ଟର ସ‌ହିତ ସଂଯୁକ୍ତ ହୋଇ ଗାବା ପ୍ରଭାବ ବୃଦ୍ଧି କରାଏ । କ୍ଳୋନାଜେପାମ ଏସଏନ ୧୯୬୪ରେ ପ୍ରଥମେ ପେଟେଣ୍ଟ ହୋଇଥିଲା ଓ ଆମେରିକାରେ ସନ ୧୯୭୫ରେ ବିକ୍ରୟ ଆରମ୍ଭ କରାଯାଇଥିଲା । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଏହାର ହୋଲସେଲ ମୂଲ୍ୟ ପିଲ ପିଛା 0.0୧ରୁ 0.0୭ ଆମେରୋକୀୟ ଡଲାର । ଆମେରିକାରେ ଏହାର ପ୍ରତି ପିଲର ମୂଲ୍ୟ ପ୍ରାୟ 0.୪0 ଆମେରିକୀୟ ଡଲାର । ପୃଥିବୀର ଅନେକ ସ୍ଥାନରେ ଏହା ମନୋରଞ୍ଜନ‌କାରୀ ଔଷଧ ହିସାବରେ ବ୍ୟବହାର କରାଯାଏ ।
ଗୋପାଳବଲ୍ଲଭ ଦାସ  (୨୩ ଡିସେମ୍ବର ୧୮୬୦ - ୧୯୧୪) ଜଣେ ଭାରତୀୟ ଓଡ଼ିଆ ସାହିତ୍ୟିକ ଏବଂ ବ୍ରିଟିଶ ଶାସନ ସମୟରେ ଓଡ଼ିଶା କମିଶନରଙ୍କର ସହାୟକ, ଡେପୁଟି ମାଜିଷ୍ଟେଟ ଓ ଗଡ଼ଜାତ ସମୂହର ସହାୟକ ସୁପୁରିଣ୍ଟେଣ୍ଡେଣ୍ଟ ଥିଲେ  । ସେ ପ୍ରଧାନତଃ ଓଡ଼ିଆ ଉପନ୍ୟାସ, କବିତା ଓ ଅନୁବାଦ ସାହିତ୍ୟ ରଚନା କରିଥିଲେ । ତାଙ୍କ ରଚିତ ଉପନ୍ୟାସ ଭୀମା ଭୂଇଁଆ ଥିଲା ଓଡ଼ିଆରେ ଲିଖିତ ପ୍ରଥମ ଜନଜାତି ଉପନ୍ୟାସ । ଜୀବନୀ ବ୍ୟକ୍ତିଗତ ଜୀବନ ଗୋପାଳବଲ୍ଲଭ ଦାସ ୧୮୬୦ ମସିହାର ଡିସେମ୍ବର ୨୩ ତାରିଖରେ ଓଡ଼ିଶାର କଟକ ଜିଲ୍ଲାସ୍ଥିତ ସତ୍ୟଭାମାପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ଚୌଧୁରୀ ରଘୁନାଥ ଦାସ ଓ ମାତାଙ୍କ ନାମ ପାର୍ବତୀ ଦେବୀ । ସେ ଉତ୍କଳଗୌରବ ମଧୁସୂଦନ ଦାସଙ୍କର ସାନ ଭାଇ ଥିଲେ । ସେ ବସନ୍ତ କୁମାରୀ ଦେବୀଙ୍କୁ ବିବାହ କରିଥିଲେ । ତାଙ୍କର ଉମାଦେବୀ ଓ ରମାଦେବୀ ନାମରେ ଦୁଇଜଣ ଝିଅ ଥିଲେ । ଶିକ୍ଷା ଗୋପାଳବଲ୍ଲଭ ଦାସ କଲିକତା ବିଶ୍ୱବିଦ୍ୟାଳୟରୁ ଏମଏ ପାସ କରିଥିଲେ । ବୃତ୍ତି ସେ ବ୍ରିଟିଶ ଶାସନ ସରକାରଙ୍କ ଡେପୁଟି ମାଜିଷ୍ଟେଟ ଭାବେ ନିଯୁକ୍ତ ହୋଇଥିଲେ । ପରେ ସେ ଓଡ଼ିଶା କମିଶନରଙ୍କର ସହାୟକ ଓ ଗଡ଼ଜାତ ସମୂହର ସହାୟକ ସୁପୁରିଣ୍ଟେଣ୍ଡେଣ୍ଟ ହୋଇଥିଲେ । ସେ କେନ୍ଦୁଝର ଗଡ଼ଜାତ ରାଜ୍ୟର ସୁପୁରିଣ୍ଟେଣ୍ଡେଣ୍ଟ ଭାବରେ ମଧ୍ୟ କାର୍ଯ୍ୟ କରିଥିଲେ ।
ପାକଲା ଗାମୁଛା ହେଉଛି ପୁରୀ ଜଗନ୍ନାଥ ମନ୍ଦିର ବ୍ୟବହୃତ ଏକ ସ୍ୱତନ୍ତ୍ର ଗାମୁଛା  ଏକ ପ୍ରକାରର ବସ୍ତ୍ର  । ବ୍ୟବହାର ଗାମୁଛା ଆଣିବା ପରେ ଯାହାକୁ ଦୀର୍ଘଦିନ ଧରି ପଚାଇ ଦିଆଯାଏ ଓ ବିଭିନ୍ନ ପ୍ରକ୍ରିୟାକରଣ କରିବା ପରେ ତାହାକୁ ବ୍ୟବହାର କରାଯାଏ । ପୁରୁଣା କାଳରେ ପଙ୍ଖା କି ଏସି ବା କୁଲର ନଥିଲା । ଗରମ ଦିନରେ ଗରମରୁ ରକ୍ଷା ପାଇବା ପାଇଁ ଏହି  'ପାକଲା ଗାମୁଛା  ବେଶ୍ ଫଳପ୍ରଦ ହେଉଥିଲା । ଜଗନ୍ନାଥଙ୍କ ସେବାରେ ଗାମୁଛା ଏକ ମୁଖ୍ୟ ଅଙ୍ଗ । ଜଗନ୍ନାଥ ନିଜେ ଗାମୁଛା ପିନ୍ଧନ୍ତି ଓ ତାଙ୍କର ସେବକମାନେ ବି ପିନ୍ଧନ୍ତି । ପୁରୁଣା କାଳରେ ଏମିତି ଏକ ପରିଧାନ ଥିଲା ପାକଲା ଗାମୁଛା । ପ୍ରସ୍ତୁତି ପ୍ରଣାଳୀ ପ୍ରଥମେ ଏକ ଧଳା ତନ୍ତବୁଣା ଗାମୁଛାକୁ ଜାନକା ଦେଇପୁର କିଣି ଆଣନ୍ତି । ତାହାକୁ ୨ ମାସ ଧରି ପାଣିରେ ବୁଡ଼ାଇ ପଚାଇଥାନ୍ତି । ପାଣିରେ ତନ୍ତ ଗାମୁଛା ବୁଡ଼ି ରହିବାରୁ ତାହା ଲାଲ ପଡ଼ିଯାଏ । ଏହାପରେ ଗାମୁଛାକୁ ପୁଣି ଏକ ସପ୍ତାହ ପର୍ଯ୍ୟନ୍ତ ଆଉ ଏକ ପାତ୍ରରେ ପାଣିରେ ବୁଡ଼ାଇ ଦିଅନ୍ତି । ସପ୍ତାହେ ପରେ ତାକୁ ଚିପୁଡ଼ି ଛାଇରେ ଶୁଖାଯାଏ । ଦର ଶୁଖୁଲା ଗାମୁଛାକୁ ପାଣିରେ ବତୁରାଇ ପୁଣି ଛାଇରେ ଶୁଖାଯାଏ । ସପ୍ତାହେ ପରେ ତାକୁ ସୋରିଷ ତେଲରେ ବୁଡ଼ାଯାଏ । ଏହାପରେ ମିଶ୍ରି ପାଣିରେ ଦଶ ପନ୍ଦର ମିନିଟ୍ ବୁଡ଼ାଯାଏ । ତାହାପରେ ଚାଉଳଧୁଆ ପାଣି  (ମଣ୍ଡ)ରେ ବତୁରାଯାଏ ଓ ଛାଇରେ ଶୁଖାଯାଏ  । ଦରଶୁଖଲା ଅବସ୍ଥାରେ ପାଣିରେ ଧୋଇ ତେଲ ଅଂଶ ଛଡ଼ାଯାଏ । ଏହାପରେ ପୁଣି ମିଶ୍ରିପାଣି, ଚାଉଳଧୁଆ ପାଣି, ଛେନାପାଣିରେ ବତୁରାଯାଇ ବାରମ୍ବାର ଶୁଖାଯାଏ । ପୁଣି ଥରେ ସୋରିଷ ତେଲରେ ଚୁଡ଼ାଯାଏ । ପୂର୍ବ ପଦ୍ଧତିକୁ ଅନୁସରଣ କରାଯାଏ । ଏଭଳି ଚାରିପାଞ୍ଚଥର ସୋରିଷ ତେଲ ଦିଆଯାଏ । ଶେଷକୁ ଗାମୁଛାଟି ପୁରା ନାଲି ଦିଶେ । ସେତିକି ବେଳେ ଗାମୁଛାରେ ପଇଡ଼ ପାଣି, ନଡ଼ିଆପାଣି, ବିଭିନ୍ନ ଫଳରସ ଦିଆଯାଏ । ଛେନାପାଣିକୁ ଗରମ କରି ଦିଆଯାଏ । ବିଭିନ୍ନ ଦ୍ରବ୍ୟର ସଂସ୍ପର୍ଶରେ ଆସିବାରୁ ଏକ ସୁକ୍ଷ୍ମ ଆସ୍ତରଣ ଶିଉଳି ଭଳି ଗାମୁଛାରେ ରହିଯାଏ । ତାକୁ ଓଦା କଲେ ସେ ଆସ୍ତରଣଟି ଦୀର୍ଘସମୟ ପର୍ଯ୍ୟନ୍ତ ପାଣିକୁ ଧରି ରଖୁ ଦେହକୁ ଶୀତଳତା ଦେଇଥାଏ ।
ଭାଗବତ ଗୀତାରେ ବର୍ଣିତ କଥାରେ ଅଛି ସୁଦାମା  ସସ୍କୃତ ରେ      , ଦକ୍ଷିଣ ଭାରତରେ କୁଚେଲା  ଭଗବାନ ଶ୍ରୀକୃଷ୍ଣଙ୍କ ବାଲ୍ୟ ବନ୍ଧୁ ଥିଲେ। ସେ ଦୁହେଁ ଋଷି ସନ୍ଦିପନିଙ୍କ ଆଶ୍ରମରେ ଶିକ୍ଷା ଗ୍ରହଣ ସମୟରେ ପରସ୍ପର ପରିଚିତ ହୋଇଥିଲେ। ସେ ଜଣେ ଦରିଦ୍ର ବ୍ରାହ୍ମଣ ଭକ୍ତ ଥିଲେ। ତାଙ୍କର ଭଗବାନ କୃଷ୍ଣଙ୍କୁ ଭେଟିବାକୁ ଦ୍ୱାରିକା ଯାଇଥିବା ବିଷୟ ଭାଗବତ ଗୀତାରେ ବିସ୍ତ୍ରୁତ ବର୍ଣ୍ଣନା ରହିଛି। ସୁଦାମାଙ୍କ କାହାଣୀ ସୁଦାମା ଜଣେ ଦରିଦ୍ର ବ୍ରାହ୍ମଣ ପରିବାରରେ ଜନ୍ମ ହୋଇଥିଲେ । ତାଙ୍କ ପିତା ଥିଲେ ମାତୁକ ଓ ମାଆ ରୋକାନା ଦେବୀ । ଶ୍ରୀକୃଷ୍ଣ ରାଜପରିବାରର ପୁତ୍ର ହେଇଥିଲେ ମଧ୍ୟ ଦରିଦ୍ର ସୁଦାମାଙ୍କ ସହ ତାଙ୍କର ବାଲ୍ୟ କାଳରେ ବନ୍ଧୁତା ହେଇଥିଲା । ସମୟ କ୍ରମେ ଶ୍ରୀକୃଷ୍ଣ ଦ୍ୱରକାର ରାଜାଧିରାଜ ହେଲେ ଓ ସୁଦାମା ତାଙ୍କର ସେଇ ଛୋଟ ଗାଁରେ ସାଧାରଣ ଭାବେ ରହିଗଲେ । ତାଙ୍କ ମଧ୍ୟରେ ଦୀର୍ଘ ଦିନ ଆଉ କୌଣସି ଯୋଗାଯୋଗ ରହିଲା ନାହିଁ । ଏଣେ ସୁଦାମା ଦରିଦ୍ରରୁ ଦରିଦ୍ରତର ହେଇ ଯିବାରୁ ପରିବାର ପୋଷଣ ମଧ୍ୟ ଦୁରୂହ ହେଇଗଲା । ତାଙ୍କ ପତ୍ନୀ ସୁଶୀଲା ତାଙ୍କୁ ସେ ଶ୍ରୀକୃଷ୍ଣଙ୍କ ବନ୍ଧୁ ହେଇଥିବା କଥା ସ୍ମରଣ କରାଇ ତାଙ୍କୁ ଭେଟିବାକୁ ଯିବାକୁ କହିଲେ । ଆତ୍ମସମ୍ମାନୀ ସୁଦାମା କାହାରି ସାହାଯ୍ୟ ମାଗିବାକୁ ଅନିଚ୍ଛୁକ ଥିଲେ ମଧ୍ୟ ପତ୍ନୀଙ୍କ କଥାରେ ବାଧ୍ୟ ହେଇ ଶ୍ରୀକୃଷ୍ଣଙ୍କୁ ଭେଟିବାକୁ ବାହାରିଲେ । ଖାଲି ହାତରେ ବନ୍ଧୁ ଘରକୁ ନ ଯିବାର ପରମ୍ପରା ହେତୁ ପତ୍ନୀ ସୁଶିଳା ଶ୍ରୀକୃଷ୍ଣଙ୍କ ପାଇଁ କିଛି ଖୁଦ ଚାଉଳ ଭଜା ଦେଲେ ଶ୍ରୀକୃଷ୍ଣଙ୍କୁ ଦେବାକୁ । ସେ ରାଜମହଲରେ ପହଞ୍ଚିଲା ବେଳେ ଶ୍ରୀକୃଷ୍ଣ ତାଙ୍କୁ ଖୁବ ଆଦର ଓ ସମ୍ମାନର ସହ ଡାକିନେଇ ତାଙ୍କର ପାଦ ମଧ୍ୟ ଧୋଇ ଦେଲେ । ସୁଦାମା ଏତେ ବଡ଼ ରାଜାଙ୍କୁ ନିଜେ ଆଣିଥିବା ଖୁଦ ଦେବାକୁ କୁଣ୍ଠିତ ହେଉଥିଲେ । କିନ୍ତୁ ଭଗବାନ ଶ୍ରୀକୃଷ୍ଣ ଜାଣି ପାରି ତାଙ୍କର ଚଦର କାନିରେ ବନ୍ଧା ଖୁଦ ଆଣି ପରମ ଆନନ୍ଦରେ ଖାଇଲେ । ତାହା ପରେ ଶ୍ରୀକୃଷ୍ଣଙ୍କ ପରମ ଆତିଥ୍ୟ ଲାଭ କଲା ପରେ ପର ଦିନ ସୁଦାମା ବିଦାୟ ନେଇ ଆସିଲେ । ସେ ତାଙ୍କ ଅବସ୍ଥା ବିଷୟରେ କିଛି କହିଲେନି କି କିଛି ମାଗିଲେନି । ଭଗବାନ ଶ୍ରୀକୃଷ୍ଣ କିନ୍ତୁ ସବୁ ଜାଣି ପାରିଲେ ଓ ତାଙ୍କ ପତ୍ନୀ ରୁକ୍ମିଣୀ  ( ମହାଲକ୍ଷ୍ମୀଙ୍କ ଅବତାର )ଙ୍କୁ କହି ସୁଦାମାଙ୍କ କୁଡିଆ ଥିବା ଜାଗାରେ ଧନଧାନ୍ୟ ପୂର୍ଣ୍ଣ ମହଲ ତିଆରି କରେଇ ଦେଲେ ସଙ୍ଗେ ସଙ୍ଗେ  । ଏତେ ସମ୍ପତ୍ତି ପାଇ ମଧ୍ୟ ସୁଦାମା ସରଳ ଜୀବନ ବିତେଇଲେ । ଭାଗବତରେ ବର୍ଣିତ ହେଇଥିବା ସୁଦାମା ଉପାଖ୍ୟାନ କିନ୍ତୁ ମହାଭାରତ ବା ବିଷ୍ଣୁ ପୁରାଣରେ ଉଲ୍ଲିଖିତ ନାହିଁ । ଗଳ୍ପରୁ ସମାଜକୁ ଶିକ୍ଷା କାହାଣୀର ସାର କଥା ହେଲା ଭଗବାନଙ୍କ ପାଖରେ ଧନୀ, ଦରିଦ୍ର , ସାନ , ବଡ଼ର ଭେଦ ଭାବ ନ ଥାଏ । ସେ ନୈଷ୍ଠିକତାକୁ ନିଶ୍ଚୟ ପୁରସ୍କୃତ କରନ୍ତି । ଆହୁରି ମଧ୍ୟ ଏହି କାହାଣୀ ଆମକୁ ଶିଖାଏ ଯେ ଆମେ ବିନା ପ୍ରତିଦାନ ଆଶାରେ ଭଲ କାର୍ଯ୍ୟ କରିଯିବା ଉଚିତ । କୃଷ୍ଣ -ସୁଦାମା ମଧ୍ୟରେ ବନ୍ଧୁତା ଏକ ନିଦର୍ଶନ , ପ୍ରକୃତ ପାର୍ଥିବ ବନ୍ଧନହୀନ ଏକ ବନ୍ଧୁତାର ଯାହା କି ବିରଳ ଓ ଦୃଷ୍ଟାନ୍ତମୂଳକ ।
ପାଇରାଣ୍ଟେଲ  (ଇଂରାଜୀ ଭାଷାରେ ) ଏକ ଔଷଧ ଯାହା ଅନେକ ପ୍ରକାରରର ପରଜୀବୀ ସଂକ୍ରମଣର   ଚିକିତ୍ସାରେ ଦିଆଯାଏ  । ଏହି ପରଜୀବୀମାନଙ୍କ ମଧ୍ୟରେ ଗୋଲ କୃମି, ଅଙ୍କୁଶକୃମି, ଏଣ୍ଟେରୋବାଏସିସ   ବା  , ଟ୍ରାଇକୋସ୍ଟ୍ରୋଙ୍ଗିଲିଆସିସ  , ଓ ଟ୍ରିଚିନେଲୋସିସ   ଇତ୍ୟାଦିଙ୍କ ନାମ ଉଲ୍ଲେଖନୀୟ ।. ଏହି ଔଷଧ ପାଟିରେ ଦିଆଯାଏ । ଏହାର ପାର୍ଶ୍ୱ ପ୍ରତିକ୍ରିୟାରେ ଅଇ, ମୁଣ୍ଡବଥା, ମୁଣ୍ଡବୁଲା, ନିଦ୍ରା ସମସ୍ୟା ଓ ରାସ ଇତ୍ୟାଦି ଲକ୍ଷଣ ଦେଖାଯାଏ । ଯକୃତ ରୋଗ ଥିଲେ ଅଳ୍ପ ମାତ୍ରା ଦିଆଯାଏ । ଗର୍ଭାବସ୍ଥାରେ ଏହାଦ୍ୱାରା କ୍ଷତିର ପ୍ରମାଣ ନ ମିଳିଥିଲେ ମଧ୍ୟ ଏହାର ଉପ‌ଯୁକ୍ତ ଅନୁଶୀଳନ ହୋଇନାହିଁ । ସେହିଭଳି ସ୍ତନ୍ୟପାନରେ କୌଣସି ସମ୍ଭାବ୍ୟ ହାନୀ ନିମନ୍ତେ ଅନୁଶୀଳନ ହୋଇନାହିଁ । ଏହା ଆଣ୍ଟିହେଲମିଣ୍ଟିକ   ପରିବାରର ଏକ ଔଷଧ । ଏହାଦ୍ୱାରା ପରଜୀବୀଙ୍କର ପାରାଲିସିସ ହୋଇଯାଏ । ପାଇରାଣ୍ଟେଲ ବିଷୟ ପ୍ରଥମେ ସନ ୧୯୬୫ରେ ବର୍ଣ୍ଣନା କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ   ନାମରେ ଉପଲବ୍‌ଧ ହୁଏ । ଏହାର ଏକ କୋର୍ଷର ମୂଲ୍ୟ ଯୁକ୍ତରାଷ୍ଟ୍ର ଆମେରିକାରେ ୨୫ ଆମେରିକୀୟ ଡଲାରରୁ କମ୍ । କେତେକ ପଶୁଙ୍କର ରୋଗ ଚିକିତ୍ସା ନିମନ୍ତେ ମଧ୍ୟ ଏହା ଦିଆଯାଏ ।
ଜେବପେ ହେଉଛି ଏକ ମୋବାଇଲ ଆପ ଭିତିକ ଭାରତୀୟ ବିଟକଏନ କିଣା ବିକା କରିବା ସେବା । ଯାହାର ମୁଖ୍ୟ କାର୍ଯ୍ୟାଳୟ ସିଙ୍ଗାପୁରରେ ଏବଂ ଇନ୍ଫୋର୍ମେସଁ ଟେକ୍ନୋଲୋଜି କାର୍ଯ୍ୟାଳୟଟି ଗୁଜରାଟର ଅହମଡ଼ାବାଦଠାରେ ରହି ଅଛି । ଏହି କମ୍ପାନୀଟି ପ୍ରଥମ କରି ମହୀନ ଗୁପ୍ତାଙ୍କଦ୍ୱାରା ୨୦୧୨ ମସିହାର ଶେଷ ବେଳକୁ . ନାମରେ ଆରମ୍ଭ କରାଯାଇଥିଲା ଏବଂ ଏହା ଭାରତରେ ଆରମ୍ଭ ହୋଇଥିବା ପ୍ରଥମ ବିଟକଏନ ସେବା ଥିଲା । ପରବର୍ତ୍ତୀ କାଳରେ ସେପ୍ଟେମ୍ବର ୨୦୧୪ ମସିହାରେ ଏହାର ନାମକୁ ବଦଳାଇ ଜେବପେ ରଖା ଯାଇଥିଲା । ଜେବପେ ଭାରତରେ ନିଜର ମୋବାଇଲ ଭିତିକ ବିଟକଏନ ବିନିମୟ ସେବାଦ୍ୱାରା ବହୁତ ଆଦୃତ ହୋଇଛି । ଏହାର ମୋବାଇଲ ନମ୍ବର ଭିତିକ ବିନିମୟ ସେବାଦ୍ୱାରା କୌଣସି ଅସୁବିଧାରେ ଖୁବ କମ ସମୟ ମଧ୍ୟରେ ବିଟକଏନର ବିନିମୟ ହୋଇ ଯାଏ । ୨୦୧୪ ମସିହାରେ ଜେବପେ ଲା ସ ଭେଗାସ କଏନ ଏଜେଣ୍ଡା ସମ୍ମିଳନୀରେ, ସର୍ବୋତ୍ତମ ନୂଆ ବିଟକଏନ ସେବା ହେବାର ସୁନାମ ଅର୍ଜନ କରିଥିଲେ ।
ପାଲନପୁର ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ବନସ୍ କନ୍ଥ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପାଲନପୁର ୨୪.୧୭୧୦ ଉତ୍ତର ଅକ୍ଷାଂଶ ଓ ୭୨.୪୩୮୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାଲନପୁର ସହରର ମୋଟ ଜନସଂଖ୍ୟା ୧୧୦୩୮୩ ଅଟେ । ସେଥି ମଧ୍ୟରୁ ୫୨.୫୬% ଜଣ ପରୁଷ ହୋଇଥିବା ବେଳେ ୪୭.୪୪% ଜଣ ନାରୀ ଅଟନ୍ତି । ପାଲନପୁରର ସାକ୍ଷରତା ହାର ୭୦.୧୬% ଅଟେ । ଏହା ଜାତୀୟ ହାରଠାରୁ -୫.୩୨% ପ୍ରତିଶତ କମ ଅଟେ । ସେଥିରୁ ୪୧.୧୬% ପ୍ରତିଶତ ପୁରୁଷ ଓ ୨୯.୦୦% ନାରୀ ଅଟନ୍ତି । ୧୨.୯୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ପାଲନପୁରର ସରକାରୀ ଭାଷା ଅଟେ ।
ବ୍ରହ୍ମା-ବିଷ୍ଣୁ-ମହେଶ୍ୱରଙ୍କୁ ହିନ୍ଦୁଧର୍ମ ବିଶ୍ୱାସରେ ସୃଷ୍ଟି,ସ୍ଥିତି ଓ ସଂହାରର ନିୟନ୍ତା ରୂପେ ବିବେଚନା କରାଯାଏ ।ମହେଶ୍ୱର ଶିବ ସୃଷ୍ଟିର ସମସ୍ତ ଅନିଷ୍ଟକାରୀ, ଅପଶକ୍ତି, ଅନ୍ୟାୟ ଓ ଅନୀତିକୁ ସଂହାର କରି ସଂସାରକୁ ସୁଖଶାନ୍ତି ପ୍ରଦାନ କରନ୍ତି । ସେ ଦେବଦେବ ମହାଦେବ-ସତ୍ୟ, ଶିବ, ସୁନ୍ଦର ଆଶୁବର ପ୍ରଦାନକାରୀ ଆଶୁତୋଷ । ସେ ଅକାଳମୃତ୍ୟୁ ହରଣର ମହାଶକ୍ତି ମୃତ୍ୟୁଞ୍ଜୟ । ସାଗର ମନ୍ଥନରୁ ଜାତ ହଳାହଳ ବିଷ ପ୍ରକୋପରୁ ସମଗ୍ର ସୃଷ୍ଟିକୁ ରକ୍ଷା କରିବା ପାଇଁ ଶିବ ସେହି ବିଷ ନିଜେ ପାନ କରିଦେବାରୁ ତାଙ୍କର କଣ୍ଠ ନୀଳବର୍ଣ୍ଣ । ତେଣୁ ତାଙ୍କର ନାମ ନୀଳକଣ୍ଠ ମୃତ୍ୟୁଞ୍ଜୟ । ମହାମୃତ୍ୟୁଞ୍ଜୟ ମନ୍ତ୍ର ଜପ କରି ଶିବଙ୍କ କୃପାରୁ ମନୁଷ୍ୟ ଅକାଳ ମୃତ୍ୟୁକୁ ଜୟ କରିପାରେ । ଶିବ ପଞ୍ଚାକ୍ଷର ମନ୍ତ୍ର ଓଁ ନମଃ ଶିବାୟ ଜପର ଫଳ ସ୍ୱରୂପ ମନୁଷ୍ୟ ସଦଜ୍ଞାନ ଲାଭକରି ସାଂସାରିକ ଦୁଃଖତାପରୁ ମୁକ୍ତି ପାଏ ।ଜୀବଜଗତର ଜନ୍ମ ମୃତ୍ୟୁର କାଳ ସ୍ୱରୂପ ଶିବ ହେଉଛନ୍ତି ମହାକାଳେଶ୍ୱର । ଶିବଙ୍କର ତେଜୋଦୀପ୍ତ ଜ୍ୟୋତିଙ୍କର ସ୍ୱୟଂପ୍ରକିଆଶ ହିଁ ଜ୍ୟୋତିର୍ଲିଙ୍ଗ । ଫାଲ୍ଗୁନ କୃଷ୍ଣପକ୍ଷ ଚତୁର୍ଦ୍ଦଶୀ ରାତ୍ରିରେ ଶିବ ଦିବ୍ୟଜ୍ୟୋତିସ୍ତମ୍ଭ ରୂପରେ ଆବିର୍ଭୂତ ହୋଇଥିବାରୁ ଏହି ତିଥିଟି ପବିତ୍ର ମହାଶିବରାତ୍ରି ରୂପେ ପାଳିତ ହେଉଅଛି । ଭକ୍ତମାନେ ଶିବ ମନ୍ଦିରରେ ସାରା ରାତ୍ରି ପ୍ରଦୀପ ପ୍ରଜ୍ଜ୍ୱଳନ ପୂର୍ବକ ଶିବ ଆରାଧନା ବ୍ରତ ପାଳନ କରୁଥିବାରୁ ଏହା ମହାଶିବରାତ୍ରି ବା ଜାଗରଯାତ୍ରା ରୂପେ ପ୍ରସିଦ୍ଧ ।ପୌରାଣିକ ବର୍ଣ୍ଣନା ଅନୁସାରେ ଦେବଦେବ ମହାଦେବ ଜ୍ୟୋତିସ୍ୱରୂପ ଜ୍ୟୋତିସ୍ତମ୍ଭ ବା ଜ୍ୟୋତିର୍ଲିଙ୍ଗ ରୂପେ ଭାରତର ବାର ଗୋଟି ପବିତ୍ର ସ୍ଥଳରେ ଆବିର୍ଭୂତ ହୋଇ ଦ୍ୱାଦଶ ଜ୍ୟୋତିର୍ଲିଙ୍ଗ ରୂପେ ପୂଜା ପାଉଛନ୍ତି ।
ବୋର୍ଟେଜୋମିବ  (ଏକ ବ୍ୟବସାୟୀକ ନାମ ଭେଲକେଡ୍ ) ଏକ କର୍କଟ ବିରୋଧୀ ଔଷଧ ଯାହା ମଲ୍ଟିପ୍ଲ ମାୟେଲୋମା ଏବଂ ମାଣ୍ଟଲ ଜୀବକୋଷ ଲିମ୍ଫୋମା ରୋଗମାନଙ୍କ ଚିକିତ୍ସା ପାଇଁ ବ୍ୟବ‌ହାର କରାଯାଏ  । ପୂର୍ବରୁ ମଲ୍ଟିପ୍ଲ ମାଇଲୋମାର ଚିକିତ୍ସା ଚିକିତ୍ସା ପାଇଥିବା ଓ ପାଇନଥିବା ରୋଗୀମାନଙ୍କୁ ଏହି ଔଷଧ ଦିଆଯାଏ । ଏହା ସାଧାରଣତଃ ଅନ୍ୟାନ୍ୟ ଔଷଧ ସହିତ ଏକତ୍ର ଦିଆଯାଏ  ଏହା ଇଞ୍ଜେକ୍ସନ ମାଧ୍ୟମରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ତରଳ ଝାଡ଼ା, ଥକ୍କାପଣ, କମ୍ ପ୍ଲାଲେଟ୍, ଜ୍ୱର, ନିଦ୍ରାହୀନତା, ସ୍ୱଳ୍ପ ଶ୍ୱେତ ରକ୍ତ କଣିକା, ଅଣନିଶ୍ୱାସୀ, ରାସ ଏବଂ ପେଟ ଯନ୍ତ୍ରଣା ହୋଇପାରେ  ଅନ୍ୟାନ୍ୟ ଗୁରୁତର ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ, ଅର୍ବୁଦ ନିଷ୍କ୍ରିୟ ସିଣ୍ଡ୍ରୋମ, ହୃଦ୍‌ପାତ ଏବଂ ରେଭର୍ସିବ୍ଲ ପୋଷ୍ଟିରିଅର ଲିଉକୋଏନସେଫାଲୋପାଥି ହୋଇପାରେ  ଏହା ପ୍ରୋଟିସୋମ ଇନହିବିଟର ଶ୍ରେଣୀର ଏକ ଔଷଧ । ଏହା ପ୍ରୋଟିନ‌କୁ ଭାଙ୍ଗିଦେଉଥିବା ପ୍ରୋଟିସୋମ ସେଲ୍ୟୁଲାର କମ୍ପ୍ଲେକ୍ସକୁ ପ୍ରତିରୋଧ କରି କାର୍ଯ୍ୟକ୍ଷମ ହୁଏ  ଯୁକ୍ତରାଷ୍ଟ୍ରରେ ୨୦୦୩ରେ ଏବଂ ୨୦୦୪ରେ ୟୁରୋପରେ ଚିକିତ୍ସା ପାଇଁ ବୋର୍ଟେଜୋମିବ ଅନୁମୋଦିତ ହୋଇଥିଲା। ବିଶ୍ୱ ସ୍ୱାସ୍ଥ୍ୟ ସଂଗଟନ ତାଲିକାରେ ଏହାର ନାମ ଅଛି । ଯୁକ୍ତରାଷ୍ଟ୍ରରେ ଏହାର ୩.୫ ମିଗ୍ରା ଭାଏଲ ପ୍ରତି ମୂଲ୍ୟ ୧,୩୬୦ ଡଲାର  ଯୁକ୍ତରାଜ୍ୟରେ ଏହି ରାଶି ନିମନ୍ତେ ଏନଏଚଏସକୁ ୭୬୨ପାଉଣ୍ଡ ଖର୍ଚ୍ଚ କରେ ଓ ୨୦୧୪ ମସିହା ସୁଦ୍ଧା ଚିକିତ୍ସାର ସମ୍ପୁର୍ଣ୍ଣ ଚିକିତ୍ସା ନିମନ୍ତେ ପ୍ରାୟ ୧୨,୨୬୧ ପାଉଣ୍ଡ ଖର୍ଚ୍ଚ ହୁଏ ।
ସଞ୍ଜୟ ଭୋଇ  (ଜନ୍ମ: ୧୧ ମାର୍ଚ୍ଚ ୧୯୭୪) ଜଣେ ଭାରତୀୟ ରାଜନେତା  । ସେ ୨୦୦୯ ଭାରତୀୟ ସାଧାରଣ ନିର୍ବାଚନରେ ବରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ୧୫ଶ ଲୋକ ସଭାକୁ ନିର୍ବାଚିତ ହୋଇଥିଲେ । ପ୍ରାରମ୍ଭିକ ଜୀବନ ଓ ଶିକ୍ଷା ସଞ୍ଜୟ ୧୯୪୯ ମସିହାର ମାର୍ଚ୍ଚ ୧୧ ତାରିଖରେ ବରଗଡ଼ ଜିଲ୍ଲାର ପାଇକମାଳ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ବାପା କୃପାସିନ୍ଧୁ ଭୋଇ ଜଣେ ସାଂସଦ ଭାବରେ ସମ୍ବଲପୁରରୁ ଲୋକ ସଭାକୁ ୪ ଥର ନିର୍ବାଚିତ ହୋଇଥିଲେ । ସେ ଦିଲ୍ଲୀ ବିଶ୍ୱବିଦ୍ୟାଳୟରୁ ଶିକ୍ଷା ଗ୍ରହଣ କରିଥିଲେ ଏବଂ ଜଣେ ଆଇଟି ଇଞ୍ଜିନିୟର୍ ଭାବରେ କାମ କରୁଥିଲେ । ରାଜନୈତିକ ଜୀବନ ସଞ୍ଜୟ ତାଙ୍କ ବାପାଙ୍କ ମୃତ୍ୟୁ ପରେ ଓଡ଼ିଶା ଫେରି ଆସିଥିଲେ ଏବଂ ପଶ୍ଚିମ ଓଡ଼ିଶାର ବିଭିନ୍ନ ପଛୁଆ ବର୍ଗ ଅଞ୍ଚଳରେ ଉନ୍ନତି ପାଇଁ କାମ କରୁଥିଲେ । ସେ ଓଡ଼ିଶାର ଅନାହାରରେ ମୃତ୍ୟକୁ ରୋକିବା ଦିଗରେ କାମ କରୁଥିଲେ । ସେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ ରାଜନୀତି ଆରମ୍ଭ କରିଥିଲେ । ଡିସେମ୍ବର ୨୦୨୨ରେ ସେ କଂଗ୍ରେସ ଛାଡ଼ି ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ । ୨୦୦୯ ଭାରତୀୟ ସାଧାରଣ ନିର୍ବାଚନରେ ସେ କଂଗ୍ରେସର ପ୍ରାର୍ଥୀ ଭାବରେ ବରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ ଏବଂ ଏହି ନିର୍ବାଚନରେ ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜେପି ପ୍ରାର୍ଥୀ ରାଧାରାଣୀ ପଣ୍ଡାଙ୍କୁ ଏକ ଲକ୍ଷରୁ ଅଧିକ ଭୋଟ ବ୍ୟବଧାନରେ ପରାସ୍ତ କରି ୧୫ଶ ଲୋକ ସଭାକୁ ନିର୍ବାଚିତ ହୋଇଥିଲେ । ୨୦୧୪ ଭାରତୀୟ ସାଧାରଣ ନିର୍ବଚନରେ ସେ କଂଗ୍ରେସର ପାର୍ଥୀ ଭାବରେ ବରଗଡ଼ରୁ ନିର୍ବାଚନ ଲଢ଼ିଥିଲେ, ମାତ୍ର ଏହି ନିର୍ବାଚନରେ ସେ ସମୁଦାୟ ୨,୭୪,୬୧୦ ଖଣ୍ଡ ଭୋଟ ପାଇ ୩ୟ ସ୍ଥାନରେ ରହିଥିଲେ ଏବଂ ବିଜୁ ଜନତା ଦଳର ପ୍ରାର୍ଥୀ ପ୍ରଭାସ କୁମାର ସିଂହ ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ । ୨୦୨୪ ଭାରତୀୟ ସାଧାରଣ ନିର୍ବାଚନରେ, ସେ ବରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ କଂଗ୍ରେସର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୯୩,୫୫୧ ଖଣ୍ଡ ଭୋଟ ପାଇ ୩ୟ ସ୍ଥାନରେ ଥିଲେ ଏବଂ ବିଜେପି ପ୍ରାର୍ଥୀ ପ୍ରଦୀପ ପୁରୋହିତଙ୍କ ଠାରୁ ୬,୨୨,୮୦୮ ଖଣ୍ଡ ଭୋଟରେ ପରାସ୍ତ କରିଥିଲେ ।
କନ୍ତପଡ଼ା ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୯୨ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଅଛି । ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
କୃଷ୍ଣ ଚନ୍ଦ୍ର ପଣ୍ଡା  (୪ ଅକ୍ଟୋବର ୧୯୧୬ - ୨୩ ମାର୍ଚ୍ଚ ୨୦୦୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସଇଁତଳା ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କୃଷ୍ଣ ଚନ୍ଦ୍ର ପଣ୍ଡା ୧୯୧୬ ମସିହାର ଅକ୍ଟୋବର ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସତ୍ୟାନନ୍ଦ ପଣ୍ଡା ଏବଂ ପତ୍ନୀଙ୍କ ନାମ ସରୋଜିନୀ ପଣ୍ଡା। ରାଜନୈତିକ ଜୀବନ କୃଷ୍ଣ ଚନ୍ଦ୍ର ପଣ୍ଡା ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ କୃଷ୍ଣ ଚନ୍ଦ୍ର ପଣ୍ଡା ୨୦୦୩ ମସିହାର ମାର୍ଚ୍ଚ ୨୩ ତାରିଖରେ ୮୬ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ରିଟେପ୍ଲେସ  (ଇଂରାଜୀ ଭାଷାରେ ), ବାଣିଜ୍ୟ ନାମ ରେଟାଭେସ, ହେଉଛି ଏକ ଥ୍ରୋମ୍ବୋଲାଇଟିକ ଔଷଧ ଯାହା ମୁଖ୍ୟତଃ ହୃଦଘାତର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା କେତେକ ଫୁସଫୁସ ଏମ୍ବୋଲିଜ୍ମ ରୋଗର ଚିକିତ୍ସା ପାଇଁ ମଧ୍ୟ ବ୍ୟବହୃତ ହୋଇପାରେ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ଏବଂ କୋଲେଷ୍ଟେରୋଲ ଏମ୍ବୋଲିଜ୍ମ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ମାନବ ତନ୍ତୁ ପ୍ଲାଜ୍ମିନୋଜେନ ଆକ୍ଟିଭେଟରର ଏକ ରେକୋମ୍ବିନାଣ୍ଟ ପୃଷ୍ଟିସାର ରୂପ । ୧୯୯୬ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ରିଟପ୍ଲେସ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏକ ମାତ୍ରା ଔଷଧ ପିଛା ପ୍ରାୟ ୩,୬୦୦ ଡଲାର ଥିଲା ।
ଲିଷ୍ଟେରିଓସିସ ହେଉଛି ଏକ ଜୀବାଣୁ ସଂକ୍ରମଣ ଯାହା ଫଳରେ ସାଧାରଃ ତରଳ ଝାଡ଼ା, ଜ୍ୱର ଏବଂ ମାଂସପେଶୀ ଯନ୍ତ୍ରଣା ଅନୁଭବ ହୁଏ । ରୋଗ ଜଟିଳ ହେଲେ ସେପସିସ, ମେନିଞ୍ଜାଇଟିସ୍ କିମ୍ବା ଏନସେଫାଲାଇଟିସ ହୋଇପାରେ। ସଂସ୍ପର୍ଶରେ ଆସିବାର 4 ସପ୍ତାହ ପରେ ଗୁରୁତର ରୋଗ ଆରମ୍ଭ ହୋଇପାରେ । ଗର୍ଭାବସ୍ଥାରେ ଏହା ମୃତ ପ୍ରସବ, ସ୍ପୃତ ଗର୍ଭପାତ, ଅବଧି ପୂର୍ବ ପ୍ରସବ ହୋଇପାରେ । ଲିସ୍ଟେରିଆ ମୋନୋସାଇଟୋଜେନିସ ପ୍ରଦୂଷିତ ଖାଦ୍ୟ ଖାଇବା ପରେ ଏହି ରୋଗ ହୁଏ । ସଂସ୍ପର୍ଶରେ ଆସିଲେ ମଧ୍ୟ କ୍ୱଚିତ ଗୁରୁତର ରୋଗ ହୁଏ । ଅତି ଅଳ୍ପ ବା ଅତି ବେଶୀ ବୟସରେ, ଇମ୍ମ୍ୟୁନିଟି ଅଭାବ ଥିଲେ ବା ଗର୍ଭାବସ୍ଥା ଥିଲେ ସାଧାରଣତଃ ଏହି ରୋଗ ହୁଏ । ରକ୍ତ ବା ସିଏସଏଫ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ରୁଟିନ ମଳ କଲଚର କଲେ ଏହା ମିଳେ ନାହିଁ । କଲଚରରେ ଯୁକ୍ତାତ୍ମକ ବାହାରିଲେ ଆମ୍ପିସିଲିନ ଓ ଜେଣ୍ଟାମାଇସିନ ଭଳି ଆଣ୍ଟିବାୟୋଟିକ ୨ରୁ ୩ ସପ୍ତାହ ପାଇଁ ଦିଆଯାଏ । ପେନିସିଲିନ ଆଲର୍ଜି ଥିଲେ ଟ୍ରାଇମେଥୋପ୍ରିମ/ସଲଫାମେଥୋକ୍‌ସାଜୋଲ ଦିଆଯାଇପାରେ । ସୁରକ୍ଷିତ ଖାଦ୍ୟ, ପାଶ୍ଚୁରାଇଜ କ୍ଷୀର ଓ ଥଣ୍ଡା ମାଂସ ଖାଇବା ବର୍ଜନ କରି ଏହି ରୋଗ ପ୍ରତିଷେଧ କରାଯାଇପାରେ । ପ୍ରାୟ ୨୦% ରୋଗୀଙ୍କର ମୃତ୍ୟୁ ସଙ୍କଟ ରହେ । ୨୦୧୦ ମସିହାରେ ସାରା ବିଶ୍ୱରେ ପ୍ରାୟ ୨୩,୦୦୦ ରୋଗ ହୋଇଥିଲା । ଯୁକ୍ତରାଷ୍ଟ୍ରରେ ଏହା ବର୍ଷକୁ ପ୍ରାୟ ୧୬୦୦ ଲୋକଙ୍କୁ ପ୍ରଭାବିତ କରିଥାଏ ଏବଂ ପ୍ରାୟ ୨୬୦ ଜଣଙ୍କର ମୃତ୍ୟୁ ଘଟିଥାଏ । ମହାମାରୀ ଭାବରେ ଏକ ଅଂଶ ହୋଇପାରେ। ଏହା ପ୍ରଥମେ ୧୯୮୧ ମସିହାରେ ଖାଦ୍ୟ ପରିବାହୀ ରୋଗ ଭାବରେ ଆବିଷ୍କୃତ ହୋଇଥିଲା । ଅନ୍ୟ ପ୍ରାଣୀ ମଧ୍ୟ ପ୍ରଭାବିତ ହୋଇପାରନ୍ତି।
କାକୀଳା ଭାରତୀୟ ରାଜ୍ୟ ବିହାରର ଜଗଦୀଶପୁର ଥାନା ଅଞ୍ଚଳର ଏକ ଗ୍ରାମ । ଏହା ଭୋଜାପୁର ଜିଲ୍ଲାରେ ଜିଲ୍ଲା ମୁଖ୍ୟାଳୟଠାରୁ 40 କିଲୋମିଟର ଦୂରରେ ଅବସ୍ଥିତ । ଏହା ପ୍ରକୃତିକ ସୁନ୍ଦରତାରେ ଭାର ଏକ ସ୍ଥାନ । ଏହାର ଜନସଂଖ୍ୟା 10,000 । ଏଠାରେ ମୁଖ୍ଯତଃ ହିନ୍ଦୁ ଧର୍ମାବଲମ୍ବୀ ରହନ୍ତି । ଅନନ୍ୟ ଧର୍ମର ମଧ୍ୟ କିଛି ଅଧିବାସୀ ଏଠାରେ ରହନ୍ତି । ଏଠାକାର ଅଧିବାସୀଙ୍କ ମୁଖ୍ୟ ଜୀବିକା କୃଷି । ଏଠାରେ ଦଶହରା ସମୟରେ ପାଳିତ ହେଉଥିବା ରାମଳୀଳା ପ୍ରସିଦ୍ଧ । ସେହି ସମୟରେ ଏହି ଅଞ୍ଚଳର ନିଜସ୍ୱ ଲୋକ ଗୀତା ଓ ନୃତ୍ୟ ପରିବେଷିତ ହେଇଥାଏ । ଏହା ସହ ଏଠାରେ ଅନନ୍ୟ ସବୁ ହିନ୍ଦୁ ପର୍ବ ପର୍ବାଣି ମଧ୍ୟ ପାଳିତ ହେଇଥାଏ ।
ଚଉଦୟଦାନପୁର, ଭାରତୀୟ ରାଜ୍ୟ କରଣାତକର ହାଭରି ଜିଲ୍ଲାର ରାନେବେଣୁର ତାଲୁକ ଅଞ୍ଚଳରେ ଥିବା ଏକ ଗ୍ରାମ । ଏଠାରେ ଥିବା ମୁକ୍ତେଶ୍ୱର ମନ୍ଦିର ଭାରତୀୟ ଧର୍ମ , ସଂସ୍କୃତି ଓ କାବ୍ଯ କବିତା ସମସ୍ତଙ୍କୁ ଉତ୍ତମ ଭାବରେ ପ୍ରତିପାଦିତ କରିବା ଭଳି ସ୍ଥାପତ୍ୟ କଳା ସହ ରହିଛି । ପରିଚିତି ବ୍ଭାରତୀୟ ସଂସ୍କୃତିକୁ ଉତ୍ତର କରଣତକର ବହୁମୂଲ୍ୟ ଅବଦାନ ସବୁ କାଳରେ ରହିଥିଲା । ଏହା ପରେ ଅବସକୃତ ହେଇଥିବା ଖାନରୁ ଜଣା ପଡିଥାଏ । .ଚଉଦୟଦାନପୁରର ପ୍ରାଚୀନ ନାମ ଶିବପୁର ଥିଲା । ଦ୍ୱାଦଶ ଶତାବ୍ଦୀର ଜଣେ ସମାଜ ସଂସ୍କାରକ ବାସଭେଶ୍ୱର ଏହି ଗ୍ରାମକୁ ଅମ୍ବିଗରା ଚୌଦଯ୍ଯ ନାମକ ଜଣେ ଦଙ୍ଗାଚାଳକଙ୍କୁ ଦାନ ସୂତ୍ରରେ ପ୍ରଦାନ କରିଥିଲେ । ତାହା ପରେ ଏହାର ନାମ ଚୌଦଦାନପୁର ହେଲା । ଏଠାରେ ଥିବା ମୁକ୍ତେଶ୍ୱର ମନ୍ଦିର କୁ ଭାରତୀୟ କଳା ଓ ସଂସ୍କୃତିର ଏକ ଚରମ ନିଦର୍ଶନ କୁହାଯାଇପାରେ । . ମୁକ୍ତେଶ୍ୱର ମନ୍ଦିର ଏହା ନିକଟରେ ଥିବା ନରସିଂହ ମନ୍ଦିରର ପୁନରୁଦ୍ଧାର ନିତାନ୍ତ ଆବଶ୍ୟକ ।
ଇତାର୍ସି ଏକ ଭାରତୀୟ ପୌରପାଳିକା   ଅଟେ । ଏହା ମଧ୍ୟପ୍ରଦେଶର ହୋଶଙ୍ଗବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଇତାର୍ସି ୨୨.୬୧୪୮ ଉତ୍ତର ଅକ୍ଷାଂଶ ଓ ୭୭.୭୬୨୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୦୨୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଇତାର୍ସି ସହରର ମୋଟ ଜନସଂଖ୍ୟା ୯୩୭୮୩ ଅଟେ । ସେଥି ମଧ୍ୟରୁ ୫୨.୨୦% ଜଣ ପରୁଷ ହୋଇଥିବା ବେଳେ ୪୭.୮୦% ଜଣ ନାରୀ ଅଟନ୍ତି । ଇତାର୍ସିର ସାକ୍ଷରତା ହାର ୭୫.୪୯% ଅଟେ । ଏହା ଜାତୀୟ ହାରଠାରୁ -୧୦.୬୫% ପ୍ରତିଶତ କମ ଅଟେ । ସେଥିରୁ ୪୨.୩୮% ପ୍ରତିଶତ ପୁରୁଷ ଓ ୩୩.୧୧% ନାରୀ ଅଟନ୍ତି । ୧୨.୫୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଇତାର୍ସିର ସରକାରୀ ଭାଷା ଅଟେ ।
ଗଦାଧର ପୁଟୀ ଜଣେ ଜଣାଶୁଣା ଓଡ଼ିଆ ଚଳଚ୍ଚିତ୍ର ସମ୍ପାଦକ ଓ ନିର୍ଦ୍ଦେଶକ । ସଂକ୍ଷିପ୍ତ ଜୀବନୀ ଗଦାଧର ଓଡ଼ିଶାର ମୟୂରଭଞ୍ଜ ଜିଲାର ବାରିପଦାଠାରେ ଜନ୍ମଗ୍ରହଣ କରିଥିଲେ । ବାଙ୍ଗିରିପୋଷି ଓ ବାରିପଦାରୁ ସେ ନିଜର ସ୍କୁଲ ଶିକ୍ଷା ସମାପ୍ତ କରିଥିଲେ । ପିଲାଦିନରୁ ସେ ସିନେମା ପ୍ରତି ଆଗ୍ରହୀ ଥିଲେ । ସ୍କୁଲରେ ପଢ଼ିବା ସମୟରେ ଦେଖିଥିବା ସାଧନା ଓ ମଲାଜହ୍ନ ତାଙ୍କୁ ଗଭୀର ଭାବରେ ପ୍ରଭାବିତ କରିଥିଲା । ୧୯୮୨ ମସିହାରେ ସେ ଭାରତୀୟ ଚଳଚ୍ଚିତ୍ର ଏବଂ ଟେଲିଭିଜନ ସଂସ୍ଥାରୁ ଉଚ୍ଚଶିକ୍ଷା ସମାପ୍ତ କରିଥିଲେ । ସେ ଦୂରଦର୍ଶନ କେନ୍ଦ୍ରରେ ଚାକିରୀ କରୁଥିଲେ ।
ଆର୍ସେନିକ ଟ୍ରାଇଅକ୍ସାଇଡ ଏକ ଅଣ‌ଜୈବିକ ଯୌଗିକ ପଦାର୍ଥ ଓ ଔଷଧ ଯାହା ଟ୍ରାଇସେନ‌କ୍ସ ନାମରେ ବିକ୍ରୟ ହୁଏ । ଏକ ଶିଳ୍ପ ରାସାୟନିକ ଭାବରେ କାଠ ସୁରକ୍ଷାକାରୀ, କୀଟନାଶକ ଓ କାଚ ଜିନିଷ ତିଆରିରେ ବ୍ୟବ‌ହୃତ ହୁଏ । ଆକ୍ୟୁଟ ପ୍ରୋମାୟେଲୋସାଇଟିକ ଲିଉକେମିଆ କର୍କଟ ରୋଗର ଚିକିତ୍ସାରେ ବ୍ୟବ‌ହାର କରାଯାଏ  ଏହି ବ୍ୟବହାର ପାଇଁ ଏହା ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ ।  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ତରଳ ଝାଡ଼ା, ଫୁଲା, ଅଣନିଶ୍ୱାସ, ଏବଂ ମୁଣ୍ଡ ବିନ୍ଧା ହୋଇପାରେ  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ରେଟିନୋଇକ ସିଣ୍ଡ୍ରୋମ ଏବଂ ହୃତ୍‌ପିଣ୍ଡ ସମସ୍ୟା ହୋଇପାରେ  ଗର୍ଭାବସ୍ଥାରେ କିମ୍ବା ସ୍ତନ୍ୟପାନ କରାଇବା ସମୟରେ ଏହା ଦେଲେ ଶିଶୁର କ୍ଷତି ହୋଇପାରେ  ଆର୍ସେନିକ ଟ୍ରାଇଅକ୍ସାଇଡର ରାସାୟନିକ ଫର୍ମୁଲା ଇଂରାଜୀରେ 2 3 କୁହାଯାଏ । କର୍କଟ ରୋଗରେ ଏହାର କାମ ପ୍ରଣାଳୀ ସଂପୂର୍ଣ୍ଣ ସ୍ପଷ୍ଟ ନୁହେଁ  ଯୁକ୍ତରାଷ୍ଟ୍ରରେ ୨୦୦୦ମସିହାରେ ଚିକିତ୍ସା କ୍ଷେତ୍ରରେ ଆର୍ସେନିକ୍ ଟ୍ରାଇକ୍ସାଇଡ ବ୍ୟବ‌ହାର ଅନୁମୋଦିତ ହୋଇଥିଲା। ବିଶ୍ୱ ସ୍ୱାସ୍ଥ୍ୟ ସଂଗଠନ ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ଅଛି । ଏହା ବର୍ଷକୁ ପ୍ରାୟ ୫୦,୦୦୦ ଟନ ଉତ୍ପାଦିତ ହୁଏ  ଯୁକ୍ତରାଜ୍ୟରେ ୨୦୧୮ ମସିହା ସୁଦ୍ଧା ଏକ ଡୋଜ ପିଛା ଏହାର ଖର୍ଚ୍ଚ ପ୍ରାୟ ୨୯୨ ପାଉଣ୍ଡ । ଯୁକ୍ତରାଷ୍ଟ୍ରରେ ଏହି ପରିମାଣ ୨୦୧୯ ସୁଦ୍ଧା ପ୍ରାୟ ୫୦୮ ଆମେରିକୀୟ ଡଲାର ଅଟେ। ଏହାର ବିଷାକ୍ତତା ହେତୁ ଅନେକ ଦେଶରେ ଏହାର ଉତ୍ପାଦନ ଏବଂ ବିକ୍ରୟ ପାଇଁ ନିୟମ କାନୁନ ରହିଛି
ସୂର୍ଯ୍ୟଦେବ ହିନ୍ଦୁ ଦେବଦେବୀଙ୍କ ମଧ୍ୟରେ ଅନ୍ୟତମ । ସୂର୍ଯ୍ୟ, ଋଷି କାଶ୍ୟପଙ୍କ ପୁତ୍ର ଅଟନ୍ତି । ଅଦିତିଙ୍କ ଗର୍ଭରୁ ଜନ୍ମ ନେଇଥିଲେ । ବିଶ୍ୱକର୍ମାଙ୍କର ନନ୍ଦିନୀ ସଂଜ୍ଞା, ସ୍ୱର୍ଯ୍ୟଙ୍କ ପତ୍ନୀ । ସୂର୍ଯ୍ୟଙ୍କ ପୁତ୍ର ସନ୍ତାନ ମନୁ, ଯମ ଓ ପୁତ୍ରୀ ଯମୁନା ଅଟନ୍ତି । ସୂର୍ଯ୍ୟଙ୍କର ଅପର ପତ୍ନୀ ହେଉଛନ୍ତି ଛାୟା, ଯେ ଶନିଙ୍କ ଓ ତପତି ଙ୍କର ମାତା । ସୁଗ୍ରୀବ ଓ କର୍ଣ୍ଣ ମଧ୍ୟ ସୂର୍ଯ୍ୟଙ୍କର ପୁତ୍ର ଅଟନ୍ତି । ପକ୍ଷୀରାଜ ଗରୁଡ଼ଙ୍କ ଭାଇ ଅରୁଣ ସୂର୍ଯ୍ୟଙ୍କ ସାରଥୀ ଅଟନ୍ତି ।ପଶ୍ଚିମ ବଙ୍ଗରେ ସୂର୍ଯ୍ୟ, ଗଙ୍ଗାଦିତ୍ୟ, ମୁର୍ଶିଦାବାଦରେ କୁଶାଦିତ୍ୟ, ସାମାଦିତ୍ୟ ଏବଂ କୋଣାର୍କରେ ମିତ୍ରାଦିତ୍ୟ ନାମରେ ବିଦିତ । ଅଶ୍ୱରୂଢ଼ ସୂର୍ଯ୍ୟ ଦେବ ହେଉଛନ୍ତି ଦ୍ୱିଭୁଜ ଏବଂ ଚତୁର୍ଭୁଜ ରୂପେ ବର୍ଣ୍ଣିତ । କୋଣାର୍କରେ ସୂର୍ଯ୍ୟ ମୂର୍ତ୍ତିଙ୍କ ଦୁଇ ପାର୍ଶ୍ୱରେ କୁନ୍ତୀ ଓ ପିଙ୍ଗଳା ଅବସ୍ଥାନ କରିଛନ୍ତି । ହିନ୍ଦୁଙ୍କ ମତରେ ସୂର୍ଯ୍ୟଙ୍କ ରଥ ଗୋଟିଏ ଚକ ଓ ସାତୋଟି ଘୋଡ଼ାଦ୍ୱାରା ଚାଳିତ । ପୂଜା ଶାମ୍ବ ଦଶମୀ ତିଥିରେ ଓଡ଼ିଶାର ଘରେ ଘରେ ସୂର୍ଯ୍ୟ ପୂଜା ବା ବିରଞ୍ଚି ନାରାୟଣ ପୂଜା ଅନୁଷ୍ଠିତ ହୁଏ । ବ୍ରାହ୍ମଣମାନେ ସନ୍ଧ୍ୟା କରିବା ସମୟରେ ସୂର୍ଯ୍ୟ ମଣ୍ଡଳ ମଧ୍ୟବର୍ତ୍ତୀ ସର ସିଜାସନ ସନ୍ନିବିଷ୍ଟ ନାରାୟଣଙ୍କୁ ଧ୍ୟାନ କରନ୍ତି । ଗାୟତ୍ରୀ, ସାବିତ୍ରୀ, ସରସ୍ୱତୀ ଦେବୀମାନେମାନେ ମଧ୍ୟ ସୂର୍ଯ୍ୟ ମଣ୍ଡଳ ମଧ୍ୟସ୍ଥା । ବ୍ରାହ୍ମଣମାନେ ଗାୟତ୍ରୀ ମନ୍ତ୍ରରେ ସୂର୍ଯ୍ୟଙ୍କୁ ନାରାୟଣ ରୂପେ ସ୍ତବ କରନ୍ତି । ସୂର୍ଯ୍ୟଙ୍କର ବାର ମାସରେ ପୂଜନୀୟ ରୂପ ଯଥା: ମାର୍ଗଶୀର - ମିତ୍ର, ପୌଷ - ବିଷ୍ଣୁ ସନାତନ, ମାଘ - ଅରୁଣ, ଫାଲ୍ଗୁନ- ସୂର୍ଯ୍ୟ, ଚୈତ୍ର - ବେଦାଙ୍ଗ, ବୈଶାଖ - ଭାନୁ, ଜ୍ୟେଷ୍ଠ - ଇନ୍ଦ୍ର, ଆଷାଢ଼ - ରବି, ଶ୍ରାବଣ - ଗଭସ୍ତି, ଭାଦ୍ରବ - ଯମ, ଆଶ୍ୱିନ - ସ୍ୱର୍ଣ୍ଣରେତା, କାର୍ତ୍ତିକ - ଦିବାକର, ଅଧିମାସ - ପୁରୁଷ  ଆଦିତ୍ୟ ହୃଦୟ  । ଗ୍ରନ୍ଥମାନଙ୍କରେ ସୂର୍ଯ୍ୟଙ୍କ ବର୍ଣ୍ଣନା ବୌଦ୍ଧ ସାହିତ୍ୟ, ନାଥ ସାହିତ୍ୟ, ସାରଳା ସାହିତ୍ୟ, ପଞ୍ଚ ସଖା ସାହିତ୍ୟ, ମାଦଳା ପାଞ୍ଜି, ବିଷ୍ଣୁ କେଶରୀ ମାହାତ୍ମ୍ୟ, ନୃସିଂହ ପୁରାଣ, ବୈଦେହୀଶ ବିଳାସ, ବିଦଗ୍ଧ ଚିନ୍ତାମଣି ଆଦିରେ ସୂର୍ଯ୍ୟଙ୍କ ସ୍ତୁତି ବର୍ଣ୍ଣନା ହୋଇଛି । ଚୋଳଗଙ୍ଗଙ୍କ ସମୟରେ ସତ୍ୟାନନ୍ଦଙ୍କ ସଂସ୍କୃତିରେ ସୂର୍ଯ୍ୟସିଦ୍ଧାନ୍ତ ଗ୍ରନ୍ଥ ରଚନା ହୋଇଥିଲା । ଭାଗବତ, ରାମାୟଣ, ମହାଭାରତ, ମତ୍ସ୍ୟ ପୁରାଣ, ଅଗ୍ନି ପୁରାଣ, ତନ୍ତ୍ରସାର, ନୀଳାଦ୍ରି ମହୋଦୟ, ଶାମ୍ବ ପୁରାଣରେ ସୂର୍ଯ୍ୟଙ୍କ ବର୍ଣ୍ଣନା ଦେଖିବାକୁ ମିଳେ । ସୂର୍ଯ୍ୟ ମନ୍ଦିର ୧୨ଶ ଶତକରେ ଲାଙ୍ଗୁଳା ନରସିଂହଦେବଙ୍କଦ୍ୱାରା ଓଡ଼ିଶାରେ ସୂର୍ଯ୍ୟଦେବଙ୍କ ମନ୍ଦିର କୋଣାର୍କର ମୈତ୍ରେୟ ବନରେ ନିର୍ମିତ ହୋଇଥିଲା । ଏହିଠାରେ ଶାମ୍ବ ସୂର୍ଯ୍ୟଙ୍କୁ ପୂଜା କରି କୁଷ୍ଠ ବ୍ୟାଧି ମୁକ୍ତ ହୋଇଥିଲେ । ଏହି ମନ୍ଦିର ସୂର୍ଯ୍ୟଙ୍କ ରଥ ସଦୃଶ । ଓଡ଼ିଶାର ବୁଗୁଡ଼ା, ଭଦ୍ରକ ସହ କାଶ୍ମୀରର ମାର୍ତ୍ତଣ୍ଡ ମନ୍ଦିର, ଗୁଜରାଟ, ଉତ୍ତର ପ୍ରଦେଶରେ ସୂର୍ଯ୍ୟଙ୍କ ମନ୍ଦିର ଅଛି । ବୁଦ୍ଧଗୟା, ସାରନାଥ, ଏଲୋରା, ମାନ୍ଦାସୋର, ଇନ୍ଦୋର ପ୍ରଭୃତି ସ୍ଥାନରେ ସୂର୍ଯ୍ୟଙ୍କ ପ୍ରତିମୂର୍ତ୍ତି ଦେଖିବାକୁ ମିଳେ । ରଥଯାତ୍ରା ଚନ୍ଦ୍ରଭାଗା ତୀର୍ଥରେ ମାଘ ସପ୍ତମୀ ମେଳା ଓ ୨୭ ଦିନ ବ୍ୟାପି ସୂର୍ଯ୍ୟ ରଥଯାତ୍ରା ଅନୁଷ୍ଠିତ ହୁଏ ।
କ୍ଷେତ୍ର ମୋହନ ପାଣିଗ୍ରାହୀ  (୧୦ ଅଗଷ୍ଟ ୧୯୨୫ - ୧୩ ଅକ୍ଟୋବର ୨୦୧୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟି ଓ ଅଖିଳ ଭାରତୀୟ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । କ୍ଷେତ୍ର ମୋହନ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୫୭ ଓ ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ ଓ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କ୍ଷେତ୍ର ମୋହନ ପାଣିଗ୍ରାହୀ ୧୯୨୫ ମସିହାର ଅଗଷ୍ଟ ମାସ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୋମନାଥ ପାଣିଗ୍ରାହୀ ଓ ପତ୍ନୀଙ୍କ ନାମ ପଦ୍ମିନୀ ପାଣିଗ୍ରାହୀ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ରାଜନୈତିକ ଜୀବନ କ୍ଷେତ୍ର ମୋହନ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟି ଓ ଅଖିଳ ଭାରତୀୟ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ କ୍ଷେତ୍ର ମୋହନ ପାଣିଗ୍ରାହୀ ୨୦୧୩ ମସିହାର ଅକ୍ଟୋବର ମାସ ୧୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୮ ବର୍ଷ ବୟସ ହୋଇଥିଲା ।
ଅଲିପୁରଦୁଆର ଏକ ଭାରତୀୟ ପୌରପାଳିକା   ଅଟେ । ଏହା ପଶ୍ଚିମବଙ୍ଗର ଜଲ୍ପଇଗୁରି ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଅଲିପୁରଦୁଆର ସହରର ମୋଟ ଜନସଂଖ୍ୟା ୭୩୦୪୭ ଅଟେ । ସେଥି ମଧ୍ୟରୁ ୫୧.୧୦% ଜଣ ପରୁଷ ହୋଇଥିବା ବେଳେ ୪୮.୯୦% ଜଣ ନାରୀ ଅଟନ୍ତି । ଅଲିପୁରଦୁଆରର ସାକ୍ଷରତା ହାର ୭୭.୫୮% ଅଟେ । ଏହା ଜାତୀୟ ହାରଠାରୁ -୧୨.୭୪% ପ୍ରତିଶତ କମ ଅଟେ । ସେଥିରୁ ୪୧.୬୧% ପ୍ରତିଶତ ପୁରୁଷ ଓ ୩୫.୯୭% ନାରୀ ଅଟନ୍ତି । ୧୦.୨୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ଅଲିପୁରଦୁଆରର ସରକାରୀ ଭାଷା ଅଟେ ।
ଶେଖର ଘୋଷ  (ଜନ୍ମ ୧୧ ନଭେମ୍ବର ୧୯୪୮) ଓଡ଼ିଆ କଥାଚିତ୍ର ଜଗତର ଜଣେ ପ୍ରଛଦପଟ ଗାୟକ  । ଓଡ଼ିଆ ଚଳଚ୍ଚିତ୍ର ବ୍ୟତୀତ, ସେ ଜଣେ ଭଜନ ଓ ଜଣାଣ ଗାୟକ ଭାବରେ ମଧ୍ୟ ଖୁବ ଲୋକପ୍ରିୟ । ୧୯୭୭ ମସିହାରେ ମୁକ୍ତିଲାଭ କରିଥିବା ଆହୁତି ଥିଲା ସେ କଣ୍ଠଦାନ କରିଥିବା ପ୍ରଥମ ଚଳଚ୍ଚିତ୍ର । ୧୯୭୯ ମସିହାର ଚଳଚ୍ଚିତ୍ର ସମର ସଲିମ ସାଇମନର ଗୀତ  "ହୃଦୟର ଏହି ଶୂନ୍ୟତା"  ପାଇଁ ବହୁ ଜନପ୍ରିୟ । କ୍ୟାରିଅର ଶେଖର ଘୋଷ ଶାସ୍ତ୍ରୀୟ କଣ୍ଠଶିଳ୍ପୀ ସୁନନ୍ଦା ପଟ୍ଟନାୟକ ଓ ଗୁରୁ କ୍ଷିତିଶ ଚନ୍ଦ୍ର ମୈତ୍ରଙ୍କଠାରୁ ସଙ୍ଗୀତ ଶିକ୍ଷା ଲାଭ କରିଥିଲେ । ୧୯୭୦ ମସିହାରେ ତାଙ୍କୁ ଆକାଶବାଣୀ କଟକରେ ଜଣେ ସ୍ୱୀକୃତିପ୍ରାପ୍ତ କଳାକାର ଭାବରେ ସ୍ୱୀକାର କରାଯାଇଥିଲା । ୧୯୭୭ ମସିହାରେ ମୁକ୍ତିଲାଭ କରିଥିବା ଆହୁତି ଚଳଚ୍ଚିତ୍ରରେ ତାଙ୍କୁ ପ୍ରଥମ ଥର ପାଇଁ ପ୍ରଛଦପଟ ଗାୟକ ହିସାବରେ ସୁଯୋଗ ମିଳିଥିଲା । ଅକ୍ଷୟ ମହାନ୍ତିଙ୍କ ସଙ୍ଗୀତ ନିର୍ଦ୍ଦେଶନାରେ ଏହି ଚଳଚ୍ଚିତ୍ରରେ ସେ ଗାଇଥିବା ଗୀତ  "ସୂର୍ଯ୍ୟ ହେ ତୁମ ଉଦୟ ରଙ୍ଗ"  ତାଙ୍କୁ ଲୋକଲୋଚନକୁ ଆଣିଥିଲା । ୧୯୭୯ ମସିହାର ଚଳଚ୍ଚିତ୍ର ସମର ସଲିମ ସାଇମନର ଗୀତ  "ହୃଦୟର ଏହି ଶୂନ୍ୟତା"  ତାଙ୍କୁ ଅପାର ସଫଳତା ଆଣିଦେଇଥିଲା । ଆହୂତି ଓ ସମର ସଲିମ ସାଇମନ ବ୍ୟତୀତ ଶଂଖ ମହୁରୀ, ବିଲ୍ୱମଙ୍ଗଳ, ମଥୁରା ବିଜୟ, ଜୟଦେବ, କାହ୍ନା, କାଚଘର ପ୍ରଭୃତି ୪୩ଟି କଥାଚିତ୍ରରେ କଣ୍ଠଦାନ କରି ଜନପ୍ରିୟ ଗାୟକ ଭାବେ ବେଶ ସ୍ୱୀକୃତ । ଏଚଏମଭି କମ୍ପାନୀର କଣ୍ଠଶିଳ୍ପୀ ଭାବେ ଗ୍ରାମଫୋନ ରେକର୍ଡରେ ବହୁ ଆଧୁନିକ ଓ ଭଜନ ଯଥା:  ନୂଆ ବୋଉ ମୋର ନୂଆ ବୋଉ  ହେଉ ବା  କୁନିଲୋ ଘାଘରା ପିନ୍ଧି ,  ଲଗନ ପରେ ମଙ୍ଗନ ,  ପାଦ ଯୋଡିକ ଥାଇ ବୋଇଲେ ,   ଏ ତ ଦଶରା ବଜାର ଭିଡ଼ ,  କୈବଲ୍ୟ ପାଇଁ ମନ ଝୁରିଲା  କିମ୍ବା  କାଳିଆରେ ଏଇ ଭାଗ୍ୟ ମୋର ସତେ ହେବ  ସହ ସେ ବିଭିନ୍ନ କ୍ୟାସେଟ ମାଧ୍ୟମରେ ଶହଶହ ଗୀତ ଗାଇଛନ୍ତି ।  'ବଡ଼ ଦାଣ୍ଡେ ମୁ ବସିଛି ବାହୁ ମେଲେଇ' ,  'ହସୁଥାରେ ଚକାଡୋଳା ତୋର ଆଜି ରଥଯାତ୍ରା' , 'ଜଗାରେ ତୋ କୈବଲ୍ୟ ପାଇଁ ମନ ଝୁରିଲା'  ଇତ୍ୟାଦି ତାଙ୍କର ଲୋକପ୍ରିୟ ଭଜନ ମଧ୍ୟରୁ ଅନ୍ୟତମ ।
ମେରୀ ଓଲସ୍ଟୋନ‌କ୍ରାଫ୍ଟ  ଇଂରାଜୀ ଭାଷାରେ  , : ; ୨୭ ଏପ୍ରିଲ ୧୭୫୯   ୧୦ ସେପ୍ଟେମ୍ବର ୧୭୯୭  ଜଣେ ଇଂରାଜୀ ଭାଷାର ଲେଖକ, ଦାର୍ଶନିକ ଓ ମହିଳା ଅଧିକାରର    '   ପ୍ରବକ୍ତା ଥିଲେ । ବିଂଶ ଶତାବ୍ଦୀର ଶେଷ ଭାଗ ପର୍ଯ୍ୟନ୍ତ ମେରୀ ଓଲସ୍ଟୋନ‌କ୍ରାଫ୍ଟଙ୍କ ଜୀବନରେ ଅନେକ ବ୍ୟକ୍ତିଗତ ଅଣପରମ୍ପରାଗତ ସମ୍ପର୍କ ଆସିଥିବା ଯୋଗୁ ସେ ତାଙ୍କର ଲେଖା ଅପେକ୍ଷା ଲୋକଙ୍କ ଧ୍ୟାନ ଅଧିକ ପାଉଥିଲେ । ଆଜି ତାଙ୍କୁ ନାରୀବାଦୀ ଦାର୍ଶନିକ ଭାବରେ ସମ୍ବର୍ଦ୍ଧନା ମିଳୁଛି ଓ ଅନ୍ୟାନ୍ୟ ନାରୀବାଦୀମାନେ ନିଜ ଉପରେ ତାଙ୍କର ଜୀବନ ଓ କାମର ପ୍ରଭାବ ପଡ଼ୁଥିବାର ସ୍ୱୀକାର କରୁଛନ୍ତି । ତାଙ୍କ ପେଷା ଜୀବନରେ ସେ ଉପନ୍ୟାସ, ଭ୍ରମଣ କାହାଣି, ଫରାସୀ ବିପ୍ଳବର   ଇତିହାସ, ଅନେକ ପ୍ରବନ୍ଧ, ଆଚରଣ ପୁସ୍ତକ   ଓ ଗୋଟିଏ ଶିଶୁଙ୍କ ପୁସ୍ତକ ଲେଖିଥିଲେ । ଏ ଭିଣ୍ଡିକେସନ ଅଫ ଦି ରାଇଟସ ଅଫ ଓମେନ    ୧୭୯୨  ପୁସ୍ତକ ନିମନ୍ତେ ମେରୀ ଓଲସ୍ଟୋନ‌କ୍ରାଫ୍ଟ‌ ସର୍ବାଧିକ ପ୍ରସିଦ୍ଧ ଥିଲେ ଯେଉଁଥିରେ ସେ ଲେଖଥିଲେ,  'ମହିଳାମାନେ ପ୍ରାକୃତିକ ଭାବରେ ପୁରୁଷଙ୍କ ଅପେକ୍ଷା ଊଣା ନୁହେଁ କିନ୍ତୁ ଶିକ୍ଷା ଅଭାବରୁ ସେମାନେ ଊଣା ଜଣାଯାଉଛନ୍ତି'  । ଉଭୟ ପରୁଷ ଓ ମହିଳାଙ୍କୁ ସମ ବୁଦ୍ଧି ସମ୍ପନ୍ନ ଭାବରେ ଗ୍ରହଣ କରିବାକୁ ସେ ପ୍ରସ୍ତାବ ଦେଇଥିଲେ ଏକ ସାମାଜିକ ନ୍ୟାୟର   କଳ୍ପନା କରିଥିଲେ । ମେରୀ ଓଲସ୍ଟୋନ‌କ୍ରାଫ୍ଟ‌ଙ୍କ ମୃତ୍ୟୁ ପରେ ତାଙ୍କ ସ୍ୱାମୀ ମେମେରସ ଅଫ ଦି ଅଥର ଅଫ ଏ ଭିଣ୍ଡିକେସନ ଅଫ ଦି ରାଇଟସ ଅଫ ଓମେନ  (୧୭୯୮)   ନାମକ ଏକ ପୁସ୍ତକ ପ୍ରକାଶ କରିଥିଲେ ଯେଉଁଥିରେ ତାଙ୍କର ଅଣପରମ୍ପରାଗତ ଜୀବନ ବିଷୟରେ ଲେଖିଥିଲେ ଓ ସେଥିଯୋଗୁ ପ୍ରାୟ ଏକ ଶତାବ୍ଦୀ ଧରି ତାଙ୍କ ଖ୍ୟାତି କ୍ଷତିଗ୍ରସ୍ତ ହୋଇଥିଲା  । ସେ ଯାହାହେଉ, ବିଂଶ ଶତାବ୍ଦୀର ଆରମ୍ଭରେ ମହିଳ ଆନ୍ଦୋଳନ ଆରମ୍ଭ ହେଲା ଓ ମହିଳାଙ୍କର ସମାନତା ଉପରେ ସମାଲୋଚକମାନଙ୍କର ଧ୍ୟାନ ଅଧିକ କେନ୍ଦ୍ରିଭୂତ ହୋଇଥିଲା । ମେରୀ ଓଲସ୍ଟୋନ‌କ୍ରାଫ୍ଟ‌ ପ୍ରଥମେ ହେନରୀ ଫୁସେଲି ଓ ତା 'ପରେ ଗିଲବର୍ଟ ଇମଲେଙ୍କ ସ ‌ହିତ ପ୍ରେମ କରିଥିଲେ ଓ ଗିଲବର୍ଟଙ୍କ ଔରଷରୁ ଏକ ଝିଅ ଜନ୍ମ ହୋଇଥିଲା, କିନ୍ତୁ ଏଇ ଦୁଇଟି ଯାକ ପ୍ରେମ ଦୁର୍ଭାଗ୍ୟପୂର୍ଣ୍ଣ ଥିଲା । ଶେଷରେ ସେ ଦାର୍ଶନିକ ଉଇଲିଅମ ଗଡୱିନଙ୍କୁ ବିବାହ କରିଥିଲେ ଯିଏ ଆନାର୍କିସ୍ଟ ବା ଅରାଜକବାଦୀ ଆନ୍ଦୋଳନର ପୂର୍ବପୁରୁଷ ଥିଲେ । ମାତ୍ର ୩୮ ବର୍ଷ ବୟସରେ ମେରୀ ଓଲସ୍ଟୋନ‌କ୍ରାଫ୍ଟ‌ ମୃତ୍ୟୁ ବରଣ କରି ଅନେକ ଅସମାପ୍ତ ପାଣ୍ଡୁଲିପି ଛାଡ଼ିଯାଇଥିଲେ । ୩୦ ଅଗଷ୍ଟ ୧୭୯୭ରେ ମେରୀ ଓଲସ୍ଟୋନ‌କ୍ରାଫ୍ଟ‌ ତାଙ୍କ ଦ୍ୱିତୀୟ ଝିଅ ମେରୀ ସେଲିଙ୍କୁ   ଜନ୍ମ ଦେବାର ମାତ୍ର ଏଗାର ଦିନ ପରେ ସେ ମୃତ୍ୟୁ ବରଣ କରିଥିଲେ ଓ ସେଇ ଝିଅ ଏକ ବିଖ୍ୟାତ ଲେଖିକା ହୋଇଥିଲେ ଯିଏ ଫ୍ରାଙ୍କେନସ୍ଟେନ   କାହାଣୀ ଲେଖିଥିଲେ । ଆରମ୍ଭରୁ ପ୍ରସବ ଠିକ ଥିବା ଜଣାପଡ଼ୁଥିଲେ ମଧ୍ୟ ପରେ ପ୍ଲାସେଣ୍ଟା ବା ଫୁଲ ଫାଟିଯାଇଥିଲା ଓ ସଂକ୍ରମିତ ହୋଇଗଲା । ଅଷ୍ଟାଦଶ ଶତାବ୍ଦୀରେ ନ‌ବଜାତ ଜ୍ୱର   ଏକ ସାଧାରଣ ରୋଗ ଥିଲା । କିଛି ଦିନର କଷ୍ଟ ଭୋଗ ପରେ ସେ ସେପ୍ଟିସେମିଆ ରୋଗରେ ମୃତ୍ୟୁ ବରଣ କରିଥିଲେ । ଦୁଃଖରେ ଅଭିଭୁତ ହୋଇ ତାଙ୍କ ସ୍ୱାମୀ ଗଡ‌ୱିନ ତାଙ୍କ ପ୍ରିୟ ସାଥି ପାଖକୁ ଲେଖିଥିଲେ,  "ମୋ ପତ୍ନୀ ଭଳି ମହିଳ ସୃଷ୍ଟିରେ ନାହାନ୍ତି । ଆମେ ଦୁହେଁ ପରସ୍ପରକୁ ସୁଖ ଦେବାକୁ ସୃଷ୍ଟି ହୋଇଥିଲୁ । ଏହା ପରେ ଏ ଜୀବନରେ ମୁଁ ଆଉ ସୁଖ ପାଇବିନି ।" ତାଙ୍କୁ ସେଣ୍ଟ ପାଙ୍କ୍ରାସ ଓଲ୍ଡ ଚର୍ଚ୍ଚଠାରେ କବର ଦିଆଯାଇଥିଲା ଓ ତା ଉପରେ ଲେଖାଥିଲା  'ମେରୀ ଓଲସ୍ଟୋନ ‌କ୍ରାଫ୍ଟ‌, ଏ ଭିଣ୍ଡିକେସନ ଅଫ ଦି ରାଇସ ଅଫ ଓମେନର ଲେଖକ ' ।
ଭାସ୍କର ଜେନା,  (ଜନ୍ମ: ୨୩ ଜୁଲାଇ ୧୯୫୨)ଜଣେ ଓଡ଼ିଆ ସାହିତ୍ୟିକ  । ସେ ଗଳ୍ପ, ଉପନ୍ୟାସ, ଅନୁବାଦ ଓ ଶିଶୁସାହିତ୍ୟ ଆଦି ରଚନା କରିଛନ୍ତି । ସେ ଓଡ଼ିଶା ସରକାରଙ୍କ ଅଧିନରେ ଚାକିରୀ କରି, ସେବାନିବୃତ ହୋଇ ସାରିଛନ୍ତି । ସେ ଅଦ୍ୟାବଧି ୫୦ରୁ ଅଧିକ ଉପନ୍ୟାସ, ଦଶଟି ଗଳ୍ପ ସଂକଳନ ଓ ଅନେକ ଶିଶୁସାହିତ୍ୟ ରଚନା କରିସାରିଛନ୍ତି ।
ଗୋବିନ୍ଦ ସଦାଶିବ ଘୁର୍ୟେ  ୧୨ ଡିସେମ୍ବର୍ ୧୮୯୩   ୨୮ ଡିସେମ୍ବର୍ ୧୯୮୩  ସମାଜ ବିଜ୍ଞାନର ଜଣେ ଭାରତୀୟ ପ୍ରଫେସର୍ ଥିଲେ । ୧୯୨୪ ମସିହାରେ ସେ ବମ୍ବେ ବିଶ୍ୱବିଦ୍ୟାଳୟର ସମାଜ ବିଜ୍ଞାନର ଦ୍ୱିତୀୟ ବିଭାଗୀୟ ମୂଖ୍ୟ ହୋଇଥିଲେ। ଶିକ୍ଷା ଓ କର୍ମଜୀବନ ବମ୍ବେର ଏଲ୍ଫିନଷ୍ଟୋନ୍ ମହାବିଦ୍ୟାଳୟରୁ ସଂସ୍କୃତରେ ସ୍ନାତକ ଓ ସ୍ନାତକୋତ୍ତର ଉପାଧିମାନ ଲାଭ କଲା ପରେଛାଞ୍ଚ: ଘୁର୍ୟେ ଉଚ୍ଚତ୍ତର ଶିକ୍ଷା ପାଇଁ ବିଲାତ ଯାତ୍ରା କଲେ । ବିଲାତର କେମ୍ବ୍ରିଜ୍ ବିଶ୍ୱବିଦ୍ୟାଳୟରୁ ସେ ୧୯୨୨ ମସିହାରେ ପି.ଏଚ୍.ଡି. ଉପାଧି ଲାଭ କଲେ । ୧୯୨୪ ମସିହାରେ ଘୁର୍ୟେ ବମ୍ବେ ବିଶ୍ୱବିଦ୍ୟାଳୟର ସମାଜ ବିଜ୍ଞାନର ଦ୍ୱିତୀୟ ବିଭାଗୀୟ ମୂଖ୍ୟ ବନିବା ସମୟରେ ବିଭାଗଟି ବନ୍ଦ ହେବାକୁ ବସିଥିଲା । ଘୁର୍ୟେ ଯୋଗ ଦେଲା ପରେ ବିଭାଗଟି କର୍ମଚଂଚଳ ହୋଇଉଠିଲା । ଏବେ ତାଙ୍କୁ ହିଁ ବିଭାଗଟିର ପ୍ରକୃତ ପ୍ରତିଷ୍ଠାତା ବୋଲି ଧରାଯାଏ । ଏହାଛଡା ସେ ଭାରତୀୟ ସମାଜ ବିଜ୍ଞାନ ସୋସାଇଟି ଓ ଏହାର ସୂଚନାପତ୍ରର ପ୍ରତିଷ୍ଠାତା ମଧ୍ୟ ଥିଲେ । .ଛାଞ୍ଚ: ସେ ୧୯୫୯ ମସିହାରେ ବମ୍ବେ ବିଶ୍ୱବିଦ୍ୟାଳୟରୁ ଅବସର ଗ୍ରହଣ କଲେ । ନିର୍ବାଚିତ ଗ୍ରନ୍ଥାବଳୀ ୨୦୦୮  ୧୯୩୨  । ଜି.ଏସ୍. ଘୁର୍ୟେ । କାଷ୍ଟ୍ ଆଣ୍ଡ୍ ରେସ୍ ଇନ୍ ଇଣ୍ଡିଆ । ପପୁଲାର୍ ପ୍ରକାଶନ । ୧୯୫୭ । ଜି.ଏସ୍. ଘୁର୍ୟେ । କା।ଷ୍ଟ୍ ଆଣ୍ଡ୍ କ୍ଲାସ୍ ଇନ୍ ଇଣ୍ଡିଆ । ପପୁଲାର୍ ବୁକ୍ ଡିପୋ । ୧୯୭୪ । ଜି.ଏସ୍. ଘୁର୍ୟେ । ହ୍ୱିଦର୍ ଇଣ୍ଡିଆ? ପପୁଲାର୍ ପ୍ରକାଶନ ୧୯୮୦  ୧୯୬୩ । ଜି.ଏସ୍. ଘୁର୍ୟେ । ଦ ସିଡ୍ୟୁଲ୍ଡ୍ ଟ୍ରାଇବ୍ସ୍ ଅଫ୍ ଇଣ୍ଡିଆ ।
ଲିଉକୋପ୍ଲାକିଆ  (ଇଂରାଜୀ ଭାଷାରେ ) ରୋଗରେ ଗୋଟିଏ ଧଳା ଚକଡ଼ା ଦାଗ ମ୍ୟୁକସ ଝିଲ୍ଲି   ସ‌ହ ଶକ୍ତ ଭାବରେ ଲାଗିରହିଥାଏ ଓ ଏହା କର୍କଟ ରୋଗରେ ପରିବର୍ତ୍ତିତ ହେବା ସମ୍ଭାବନା ଅଧିକ ଥାଏ  । ଏହି ଦାଗର ଧାର ସ୍ପଷ୍ଟ ଦେଖାଯାଏ ଯାହା ସମୟକ୍ରମେ ପରିବର୍ତ୍ତିତ ହୁଏ । ରୋଗ ଆଗେଇ ଗଲେ ରଙ୍ଗ ଲାଲ ହୋଇଯାଇପାରେ । ଅନ୍ୟ କୌଣସି ଲକ୍ଷଣ ନଥାଏ । ଅଧିକାଂଶ ସମୟରେ ଏହା ପାଟିରେ   ହେଉଥିଲେ ମଧ୍ୟ ଯଠରାନ୍ତ୍ରନଳୀରେ   ମୂତ୍ର ନଳୀରେ   ବା ଯୌନାଙ୍ଗରେ   ଏହା ହୋଇପାରେ । ଲିଉକୋପ୍ଲାକିଆ ରୋଗର କାରଣ ଅଧ୍ୟବଧି ଅଜ୍ଞାତ ଅଛି । ଧୁମ୍ରପାନ, ଟୋବାକୋ ବା ଧୁଆଁପତ୍ର ଚୋବେଇବା , ଅତ୍ୟଧିକ ମଦ୍ୟପାନ   ଓ ଗୁଆ   ଖାଇଲେ ଏହି ରୋଗ ସଙ୍କଟ ବଢ଼ିଯାଏ । ଏହାକୁ ଏକ ପ୍ରାକ୍‌-କର୍କଟ   ରୋଗ ରୂପରେ ଅଭିହିତ କରାଯାଇଛି କାରଣ ଏହି ତନ୍ତୁ ପରିବର୍ତ୍ତନ ଯୋଗୁ କର୍କଟ ରୋଗ ହେବା ସମ୍ଭାବନା ବଢ଼ିଯାଏ । ଏହାର ପ୍ରକାର ଉପରେ କର୍କଟ ସମ୍ଭାବନା ନିର୍ଭର କରେ; ୩-୧୫% ସ୍ଥାନୀୟ ଲିଉକୋପ୍ଲାକିଆ ଓ ୭୦ରୁ ୧୦୦% ପ୍ରୋଲିଫରେଟିଭ ଲିଉକୋପ୍ଲାକିଆରେ ପରିବର୍ତ୍ତିତ ହୁଏ । ଅନ୍ୟ ସମସ୍ତ ସମ୍ଭାବ୍ୟ କାରଣ ଦୂରୀଭୁତ କରିବା   ପରେ ଏହି ବର୍ଣ୍ଣନାତ୍ମକ ଲିଉକୋପ୍ଲାକିଆ ନାମଟି ନିର୍ଣ୍ଣୟ କରାଯାଏ । ତନ୍ତୁ ବାୟୋପ୍ସିରେ   ଅଧିକ କେରାଟିନ   ଥିବା ଦେଖାଯାଏ ଯାହା ଅସାମାନ୍ୟ ଜୀବକୋଷ   ବା ସାମାନ୍ୟ ସ‌ହିତ ଥାଇପାରେ କିନ୍ତୁ ଏହା ନିର୍ଣ୍ଣୟାତ୍ମକ ନୁହେଁ । ଏକାଭଳି ଲକ୍ଷଣ ଓ ଚିହ୍ନ ଓରାଲ କାଣ୍ଡିଡିଆସିସ  , ଲାଇଚେନ ପ୍ଲାନସ  , ବାରମ୍ବାର ଆଘାତ   ପରେ ହେଉଥିବା କେରାଟୋସିସ   ରୋଗମାନଙ୍କରେ ମଧ୍ୟ ଦେଖାଯାଏ । ଇଷ୍ଟ ଯୋଗୁ ଏଭଳି ଦାଗ ଥିଲେ ତାହାକୁ ଘସିଦେଲେ ଛାଡ଼ିଯାଏ କିନ୍ତୁ ଲିଉକୋପ୍ଲାକିଆ ଛାଡ଼େନାହିଁ । ଏହି ରୋଗର ଅବସ୍ଥା ଉପରେ ଚିକିତ୍ସା ନିର୍ଭର କରେ । ଅସାଧାରଣ ଜୀବକୋଷ ଥିଲେ ଓ ଆକାର ଛୋଟ ଥିଲେ ଅପରେଶନ କରି କାଢ଼ିଦିଆଯାଏ, ନ‌ଚେତ୍ ଅଳ୍ପ ଦିନ ଅନ୍ତରରେ ୩ରୁ ୬ମାସ ପର୍ଯ୍ୟନ୍ତ ଅବଲୋକନ କରାଯାଏ । ରୋଗୀମାନଙ୍କୁ ମଦ୍ୟପାନ ଓ ଧୂମ୍ରପାନ କରିବାକୁ ମନାକରାଯାଏ । ଧୂମ୍ରପାନ ବନ୍ଦ କଲେ ଅର୍ଦ୍ଧେକ ସଂଖ୍ୟକ ଲୋକଙ୍କର ରୋଗ ଆକାର କମିଯାଏ; କିନ୍ତୁ ବନ୍ଦ ନ କଲେ ୬୬% ରୋଗୀଙ୍କର ଦାଗ ଅଧିକ ଧଳା ଓ ମୋଟା ହୋଇଯାଏ । ପ୍ରାୟ ୧ରୁ ୩% ଲୋକଙ୍କର ଏହି ରୋଗ ହୁଏ । ୩୦ ବର୍ଷ ବୟସ ପର୍ଯ୍ୟନ୍ତ ଏ ରୋଗ ହୁଏନି ଓ ବୟସ ବୃଦ୍ଧି ସଙ୍ଗ ସଙ୍ଗେ ଏହା ସାଧାରଣ ହୋଇଯାଏ । ୭୦ ବର୍ଷ ବୟସରୁ ଅଧିକ ଲୋକ ସଂଖ୍ୟାର ପ୍ରାୟ ୮% ଲୋକଙ୍କୁ ଏ ରୋଗ ହୁଏ ।
ସ୍ପ୍ରାଉଟ ସୋସିଆଲ ଏକ ସଫ୍ଟ‌ୱେର କମ୍ପାନୀ, ଯିଏକି ସୋସିଆଲ ମିଡିଆ ବ୍ୟବସାୟରେ ଏବଂ ଛୋଟମୋଟ ବ୍ୟବସାୟିଙ୍କ ସୋସିଆଲ ମିଡିଆ ଅଭିବୃଦ୍ଧିରେ ସେମାନଙ୍କୁ ସାହାୟତା ପ୍ରଦାନ କରୁଛି । ଏହା ବ୍ୟବସାୟୀମାନଙ୍କୁ ନିଜର ଗ୍ରାହକଙ୍କ ସ‌ହିତ ଯୋଗସୁତ୍ର ସ୍ଥାପନ କରିବାରେ ସାହାଯତା କରିଥାଏ । ସ୍ପ୍ରାଉଟ ସୋସିଆଲ ସେବାଟି ନିଜ ମାଧ୍ୟରେ, ଫେସବୁକ, ଟୁଇଟର, ଗୁଗଲ ପ୍ଲସ, ଇନଷ୍ଠାଗ୍ରାମ ଭଲି ସୋସିଆଲ ନେଟ‌ୱାର୍କମାନଙ୍କୁ ଯୋଡି ଦେଇଥାଏ ।
ନିରଞ୍ଜନ ହେମ୍ବ୍ରମ  (ଜନ୍ମ: ୨୩ ନଭେମ୍ବର ୧୯୩୨) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କୁଣିଅଣା ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନିରଞ୍ଜନ ହେମ୍ବ୍ରମ ୧୯୩୨ ମସିହାର ନଭେମ୍ବର ୨୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନିମାଇ ଚରଣ ହେମ୍ବ୍ରମ ଓ ପତ୍ନୀଙ୍କ ନାମ ଡୁଲି ହେମ୍ବ୍ରମ । ରାଜନୈତିକ ଜୀବନ ନିରଞ୍ଜନ ହେମ୍ବ୍ରମ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ରାଜେନ୍ଦ୍ର ନାରାୟଣ ଭଞ୍ଜଦେଓ ବାହାଦୁର ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ପୂର୍ବ ଓଡ଼ିଶାରୁ ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ରାଜେନ୍ଦ୍ର ନାରାୟଣ ଭଞ୍ଜଦେଓ ବାହାଦୁର ଇଉନାଇଟେଡ୍‌ର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ମାଛମାନଙ୍କର ଛୋଟ ଛୋଟ ମଞ୍ଜିକୁ  'ମାଛ ବିହନ କୁହାଯାଏ । ଏହାକୁ ମସଲା ଦେଇ ଭଜା ଯାଏ ତରକାରୀରେ ପକେଇବା ପାଇଁ ଓ ମାଛ ବିହନ୍ନ ଝୋଳ ବନେଇବା ପାଇଁ। ବିଶେଷ ଗୁଣ ଏହା ପ୍ରଭେଦମୂଳକ ବା ପ୍ରଭେଦ ପ୍ରଦର୍ଶକ ଖାଇବା ଯାହା ଓଡ଼ିଶାରେ ବର୍ଷା ଦିନେ ତଟ ବର୍ତ୍ତି ଜାଗାରେ ପ୍ରସ୍ତୁତ ହୁଏ । ମାଛ ମଞ୍ଜି ଗୁଡ଼ିକୁ ମାଛରୁ କାଢି ଭଲଭାବରେ ସଫା କରି କିଛି ମସଲା ସାଙ୍ଗେ ଡାଲି ଚକଟା ସହ ମିସେଇ ଛୋଟ ଛୋଟ ଗୁଳା କରି ଛଣା ଯାଇଥାଏ । ଛଣା ହେଲା ପରେ ଏହି ବିହନ୍ନ ଗୁଡ଼ିକୁ ତରକାରିରେ ମିଶେଇ ଦେଇ ଯାଇଥାଏ ।ଓଡ଼ିଶାରେ ବିଶେଷ କରି ଖଇଂଗା ଓ ଇଲିଶି ମାଛ ମଞ୍ଜିରେ ତରକାରି ତିଆରି ହୋଇଥାଏ । ପରିବେଶ ଉପରେ ପ୍ରଭାବ ମାଛ ମଞ୍ଜିର ବେଶୀ ଖାଦ୍ୟ ଯୋଗୁ ଏବେ ମାଛ ଜାତିର ସଂଖ୍ୟା କମିବାରେ ଲାଗୁଛି ।
ଭାରତର ରାସ୍ତା ପରିବହନ ଓ ରାଜପଥ ମନ୍ତ୍ରଣାଳୟ ୨୮, ଏପ୍ରିଲ, ୨୦୧୦ରେ ଭାରତରେ ଥିବା ସମସ୍ତ ଜାତୀୟ ରାଜପଥ ସମୂହର ନୂତନ ନମ୍ବର ଭାରତ ସରକାରଙ୍କ ଗେଜେଟ ଜରିଆରେ ପ୍ରକାଶିତ କଲେ । ଏହାଦ୍ୱାରା ଭୌଗୋଳିକ ସ୍ଥିତି ଅନୁଯାୟୀ ସମସ୍ତ ଜାତୀୟ ରାଜପଥମାନଙ୍କ ନାମକରଣ ଏକ ସନ୍ତୁଳିତ ହିସାବରେ ପୁନଃନାମିତ ହୋଇଥିଲା । ଏହାଦ୍ୱାରା ଜାତୀୟ ରାଜପଥର ନାମକୁ ଦେଖିଲେ ତାହାର ପ୍ରକାର ଭେଦ , ଯାଉଥିବା ଅଞ୍ଚଳ ସବୁ ବିଷୟରେ ଜାଣି ହେବ ।
କିଶାନଗଞ୍ଜ ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ବିହାରର କିଶଙ୍ଗଞ୍ଜ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କିଶାନଗଞ୍ଜ ୨୫.୬୮୪୪ ଉତ୍ତର ଅକ୍ଷାଂଶ ଓ ୮୬.୯୫୦୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୧୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କିଶାନଗଞ୍ଜ ସହରର ମୋଟ ଜନସଂଖ୍ୟା ୨୮୨୨୪ ଅଟେ । ସେଥି ମଧ୍ୟରୁ ୫୨.୮୩% ଜଣ ପରୁଷ ହୋଇଥିବା ବେଳେ ୪୭.୧୭% ଜଣ ନାରୀ ଅଟନ୍ତି । କିଶାନଗଞ୍ଜର ସାକ୍ଷରତା ହାର ୩୩.୬୦% ଅଟେ । ଏହା ଜାତୀୟ ହାରଠାରୁ ୩୧.୨୪% ପ୍ରତିଶତ କମ ଅଟେ । ସେଥିରୁ ୨୩.୧୩% ପ୍ରତିଶତ ପୁରୁଷ ଓ ୧୦.୪୭% ନାରୀ ଅଟନ୍ତି । ୨୦.୭୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ କିଶାନଗଞ୍ଜର ସରକାରୀ ଭାଷା ଅଟେ ।
ପ୍ରତ୍ୟାଘାତ, ୨୦୨୧ ମସିହାରେ ଦୂରଦର୍ଶରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁଧାଂଶୁ ଆଚାର୍ଯ୍ୟ । ଜିତେନ୍ଦ୍ର ବରାଳ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ସଞ୍ଜୟ ଘୋଷ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବିଭୂତି ଭୂଷଣ ଗଡ଼ନାୟକ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଅଙ୍କିତ କୁମାର, ପ୍ରକୃତି ମିଶ୍ର, ଚିନ୍ମୟ ମିଶ୍ର, ବିଜୁ ବଡ଼ଜେନା, ପ୍ରେମାଞ୍ଜନ ପରିଡ଼ା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଅଙ୍କିତ କୁମାର ପ୍ରକୃତି ମିଶ୍ର ଚିନ୍ମୟ ମିଶ୍ର ବିଜୁ ବଡ଼ଜେନା ପ୍ରେମାଞ୍ଜନ ପରିଡ଼ା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଭୂତି ଭୂଷଣ ଗଡ଼ନାୟକ ।
ମହାଲିଙ୍ଗ, ଓଡ଼ିଶାର କଳାହାଣ୍ଡି ଜିଲ୍ଲାର ଗୋଲାମୁଣ୍ଡା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୪୦ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଭାଦ୍ର ଶୁକ୍ଳ ସପ୍ତମୀଦିନ କୁକ୍‌କୁଟୀ ବ୍ରତ ପାଳନ ହୁଏ । ବଙ୍ଗ ଓ ଓଡ଼ିଶାରେ ଏହା ବିଶେଷ ଭାବରେ ପ୍ରଚଳିତ । ମୁଖ୍ୟତଃ ଏହି ବ୍ରତ ଛୋଟନାଗପୁର ଅଞ୍ଚଳର ପାର୍ବତ୍ୟ ଗୋଷ୍ଠିରୁ ଆସି କ୍ରମେ ହିନ୍ଦୁ ଧର୍ମରେ ପ୍ରବେଶ କରିଛି । କୁକ୍ କୁଟୀ ସେହିମାନଙ୍କର ଦେବୀ । ପୂର୍ବକାଳର ବହୁ ଅହିନ୍ଦୁ ଦେବୀଙ୍କ ପରି, ସେ ମଧ୍ୟ ଆର୍ଯ୍ୟହିନ୍ଦୁମାନଙ୍କଦ୍ୱାରା ପୂଜିତ ହୋଇଛନ୍ତି । ବ୍ରତଟି ହିନ୍ଦୁଧର୍ମ ଛାଞ୍ଚରେ ଉତୁରିଛି । ଯୁଧିଷ୍ଠିର-ଶ୍ରୀକୃଷ୍ଣ ଆଳାପରୁ ବ୍ରତକଥା ଆରମ୍ଭ । ଯୁଧିଷ୍ଠିରଙ୍କ ପ୍ରଶ୍ନର ଉତ୍ତର ଦେଇ ଶ୍ରୀକୃଷ୍ଣ, ଲୋମଶ ମୁନିଙ୍କ କଥା ଉଠାଇଛନ୍ତି । ଥରେ ସେ ପୁଣ୍ୟତପା ମଥୁରାରେ ପହଁଞ୍ଚିଲେ । ଦେବକୀ ଓ ବାସୁଦେବ ତାଙ୍କର ଅଭ୍ୟର୍ଥନା କଲେ । ଦେବକୀଙ୍କର ବିଷାଦମଳିନ ମୁଖ ଦେଖି ଲୋମଶ ତାଙ୍କୁ କୁକ୍‌କୁଟୀ ବ୍ରତ କଥା କହିଲେ । ଏହିବ୍ରତ ପୂର୍ବେ ଅଯୋଧ୍ୟାର ରାଜା ନହୁଷଙ୍କ ପତ୍ନୀ ଚନ୍ଦ୍ରମୁଖୀ ଓ ତାଙ୍କ ପୁରୋହିତଙ୍କ ପତ୍ନୀ ମେନା ସରଯୂ ନଦୀ କୂଳରେ କରିଥିଲେ । ଚନ୍ଦ୍ରମୁଖୀ ଓ ମେନା ସରଯୂ କୂଳରେ ସ୍ନାନ ପାଇଁ ଯାଇଥିଲେ । ସେଠାରେ କେତେକ ରମଣୀ ସ୍ନାନ ପରେ ମଣ୍ଡଳ କାଟି ସେଥିରେ ଉମା ମହେଶ୍ୱରଙ୍କ ପ୍ରତିମୂର୍ତ୍ତି ଆଙ୍କି ପୂଜା କରୁଥିଲେ । ପୂଜା ସାରି ହାତରେ ରକ୍ତ ବର୍ଣ୍ଣର ଡୋରକି ବାନ୍ଧିଲେ । ଚନ୍ଦ୍ରମୁଖୀ ଓ ମେନା ସେମାନଙ୍କଠାରୁ ବ୍ରତଫଳ ଓ ପାଳନ ବିଧି ବୁଝିଲେ । ସେଦିନ ସେମାନଙ୍କ ସହ ବ୍ରତ କରି ହାତରେ ଡୋରକ ବାନ୍ଧି ବାହୁଡ଼ିଲେ । ତା ପରେ ଚନ୍ଦ୍ରମୁଖୀ ଗର୍ବରେ ଡୋରକ ପିନ୍ଧିଲେ ନାହିଁ । ମେନା ମଧ୍ୟ ବ୍ରତ ଭୁଲିଗଲେ । ଫଳରେ ଚନ୍ଦ୍ରମୁଖୀ ମର୍କଟୀ ଓ ମେନା କୁକ୍‌କୁଟୀ ହୋଇ ଜନ୍ମ ହେଲେ । କିନ୍ତୁ ମେନା ଏହି କୁକ୍‌କୁଟୀ ଜନ୍ମରେ ପୁନର୍ଜନ୍ମ କଥା ମନେରଖିଥିଲେ । ତେଣୁ ସେ ମନେମନେ ଶିବଙ୍କୁ ସ୍ତୁତି କଲେ । କିଛି କାଳପରେ ଚନ୍ଦ୍ରମୁଖୀ ଗୋଟିଏ ରାଜ୍ୟରେ ଇଶ୍ୱରୀ ନାମକ ରାଣୀ ହୋଇ ଜନ୍ମ ହେଲେ । ମେନା ସେହିରାଜ୍ୟର ରାଜପୁରୋହିତ ଅଗ୍ନିମନ୍ଦିଙ୍କ ପତ୍ନୀ ହେଲେ । ଏଜନ୍ମରେ ତାଙ୍କର ନାଁ ହେଲା ଭୂଷଣା । ସେ ପୂର୍ବଜନ୍ମ ପରି ଏଜନ୍ମରେ ମଧ୍ୟ ଜାତିସ୍ମର ହେଲେ । ଭୂଷଣା ବ୍ରତ ପାଳୁଥିଲେ । ତାଙ୍କର ଆଠଟି ପୁତ୍ର ଥିଲେ । ପାରିବାରିକ ଜୀବନ ଆନନ୍ଦମୟ ଥିଲା । ଅପରପକ୍ଷରେ ଇଶ୍ୱରୀଙ୍କର ଗୋଟିଏ ପୁଅ । ସେ ସବୁବେଳେ ରୁଗ୍‌ଣ । ନଅ ବର୍ଷ ବୟସରେ ତାର ମୃତ୍ୟୁ ଘଟିଲା । ଇଶ୍ୱରୀ ଦୁଃଖରେ ଭାଙ୍ଗି ପଡ଼ିଲେ । ଭୂଷଣା ତାଙ୍କ ପ୍ରତି ସମବେଦନାଶୀଳା ଥିଲେ । ମାତ୍ର ଇଶ୍ୱରୀ ଇର୍ଷା ପରାୟଣ ଥିଲେ । ସେ ଛଳନାପୂର୍ଣ୍ଣ ବ୍ୟବହାର ଦେଖାଇ ଭୂଷଣାଙ୍କ ପୁତ୍ରମାନଙ୍କୁ ମାରିବାକୁ ବହୁବାର ଉଦ୍ୟମ କରିଲେ । ମାତ୍ର ଭୂଷଣାଙ୍କର ବ୍ରତ ପ୍ରଭାବରୁ ତାଙ୍କର କିଛି କ୍ଷତି ହେଲାନାହିଁ । ଦିନେ ଇଶ୍ୱରୀ ଭୂଷଣାଙ୍କଠାରୁ ପୂର୍ବଜନ୍ମ ପ୍ରସଙ୍ଗ ଓ ବ୍ରତ ପାଳନ ପାଇଁ ପରାମର୍ଶ ଶୁଣିଲେ । ବିଧି ଅନୁସାରେ ବ୍ରତ ପାଳିଲେ । ତାଙ୍କ ଜୀବନରେ ପୁଣି ସୁଖ ସମ୍ପଦ ଫେରିଲା । ମୃତବତ୍ସା ଦୋଷ ଦୂର କରିବା ପାଇଁ ଏହି ବ୍ରତ ପାଳନ କରାଯାଏ । ଲୋମଶ ମୁନି ଦେବକୀଙ୍କୁ ଏହି ବ୍ରତ ପାଳନ ପାଇଁ କହିଥିଲେ । କୁକ୍‌କୁଟୀ ବ୍ରତ ଅନ୍ୟ ବ୍ରତ ଓ ଓଷା ପରି ସକଳ ଧର୍ମ କୃତ୍ୟ । ଏଥିରେ ଉମା ମହେଶ୍ୱରଙ୍କୁ ପୂଜା କରାଯାଏ ।
ଶିବାଜି ପ୍ଲେସ ଜିଲ୍ଲା କେନ୍ଦ୍ର , ଭାରତୀୟ ରାଜଧାନୀଦିଲ୍ଲୀ ସହରର ପଶ୍ଚିମାଞ୍ଚଳରେ ରାଜୌରୀ ଗାର୍ଡେନ ଅଞ୍ଚଳରେ ଥିବା ଏକ ବାଣିଜ୍ୟିକ କେନ୍ଦ୍ର । ଏଠାରେ ଜିଲ୍ଲା କେନ୍ଦ୍ର ବର୍ତ୍ତମାନ ନିର୍ମାଣାଧୀନ ଅବସ୍ଥାରେ ଥିବା ବେଳେ ପାଞ୍ଚଟି ଶାପିଙ୍ଗ ମଲ୍ଲ ବର୍ତ୍ତମାନ ଖୋଲି ସାରିଲାଣି । ଅବସ୍ଥିତି ଶିବାଜି ପ୍ଲେସ ଜିଲ୍ଲା କେନ୍ଦ୍ର ଦିଲ୍ଲୀର ରାଜୌରୀ ଗାର୍ଡେନର ମଧ୍ୟ ସ୍ଥଳୀରେ ଅବସ୍ଥିତ । ଦିଲ୍ଲୀ ରିଙ୍ଗ ରୋଡ ଓ ନଜାଫାଗଡ ରୋଡ ଏହାକୁ ସଂଯୋଗ ଦେଇଥାଏ । ଏହି ଜିଲ୍ଲା କେନ୍ଦ୍ରଦ୍ୱାରା ମୁଖ୍ୟ ଆବାସିକ ଅଞ୍ଚଳ ସବୁ , ଯଥା , ପଞ୍ଜାବୀ ବାଗ , ରାଜୌରୀ ଗାର୍ଡେନ , ଶିବାଜି ଏଙ୍କ୍ଲେବ , ଶିବାଜି ବିହାର , ତିଳକ ନଗର , ମାନସରୋବର ଗାର୍ଡେନ , କିଟି ନଗର , ପଶ୍ଚିମ ବିହାର ଓ ପଟେଲ ନଗର ଉପକୃତ ହେବେ । ଏହି ଜିଲ୍ଲା କେନ୍ଦ୍ର ଦେଇ ଦିଲ୍ଲୀ ସହରର ବ୍ଲୂ ଲାଇନ ମେଟ୍ରୋ ରୁଟ ଯାଇଛି । ବିଶେଷତ୍ୱ 65 ଏକର ପରିମିତ ସ୍ଥାନରେ ନିର୍ମିତ ହଉଥିବା ଏହି ଜିଲ୍ଲା କେନ୍ଦ୍ରରେ ୧୧ଟି ଶୋପିଙ୍ଗ ମଲ୍ଲ ରହିବା ସହ ବିଭିନ୍ନ ବାଣିଜ୍ୟିକ ଓ ଅନନ୍ୟ ପ୍ରତିଷ୍ଠାନର କର୍ଜୟାଳୟ , ଏକ ପଞ୍ଚ ତାରକା ବିଶିଷ୍ଟ ହୋଟେଲ , ମହାନଗର ନିଗମର ନାଗରିକ ସୁବିଧା କେନ୍ଦ୍ର ରହିବ । ଏହି ସ୍ଥାନରେ ଦିଲ୍ଲୀ ମେଟ୍ରୋର ଷ୍ଟେସନ , ଦିଲ୍ଲୀ ପରିବହନ ନିଗମର ବସ ଟର୍ମିନାଲ , ପୋଲିସ ଷ୍ଟେସନ ,୨ ଋ ପେଟ୍ରୋଲ ପମ୍ପ ସହ ସିନେମା ଘର ରହିବ । ଏଠାରେ ଯଥେଷ୍ଟ ପାର୍କିଂ ସୁବିଧା ସହ ଭୂତଳ ପାର୍କିଂ ସ୍ଥାନ ମଧ୍ୟ ରହିବ । ଏହା ବ୍ୟତୀତ ପ୍ଲାଜା ଓ ଆମୋଦ ସ୍ଥାନ ରହିବ । . ଶପିଙ୍ଗ ମଲ ଏଠାରେ  " ସିଟି ସ୍କୋୟାର "  ଶପିଙ୍ଗ ମଲ,  " ଶପିଙ୍ଗ ମଲ" ,  " ପାରାଗନ ଶପିଙ୍ଗ ମଲ." , " ସପର ସ୍ଟପ "  , ଆଦି ଖୋଲି ସାରିଥିବା ବେଳେ ଅନ୍ୟଗୁଡ଼ିକ କ୍ରମଶଃ ଖୋଲିବ ।
କୃଷ୍ଣା ରାଜ  (ଜନ୍ମ: ୨୨ ଫେବୃଆରୀ ୧୯୬୭) ଭାରତୀୟ ଜନତା ପାର୍ଟି  (ବିଜେପି) ସହିତ ଜଡିତ ଜଣେ ଭାରତୀୟ ରାଜନେତା, ଯିଏକି ଭାରତର ପୂର୍ବତନ କୃଷି ଓ କୃଷକ କଲ୍ୟାଣ ମନ୍ତ୍ରୀ ଅଟନ୍ତି  । ସେ ମହମ୍ମଦ ଆସନରୁ ୧୯୯୬ ଏବଂ ୨୦୦୭ ମସିହାରେ ଉତ୍ତରପ୍ରଦେଶ ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ଉତ୍ତରପ୍ରଦେଶର ଶାହାଜାହାନପୁର ଆସନରୁ ବିଜେପି / ଏନଡିଏ ପ୍ରାର୍ଥୀ ଭାବରେ ୨୦୧୪ ଲୋକ ସଭା ନିର୍ବାଚନରେ  ପ୍ରତିଦ୍ୱନ୍ଦ୍ୱିତା କରିଥିଲେ ଏବଂ ୧୬ତମ ଲୋକ ସଭାକୁ ନିର୍ବାଚିତ ହୋଇଥିଲେ । ପ୍ରାଥମିକ ଜୀବନ ଏବଂ ଶିକ୍ଷା କୃଷ୍ଣା ରାଜ ୨୨ ଫେବୃଆରୀ ୧୯୬୭ ମସିହାରେ ଉତ୍ତରପ୍ରଦେଶର ଫାଇଜାବାଦରେ ରାମ ଦୁଲାର ଏବଂ ସୁଖ ରାଣୀଙ୍କଠାରେ ଜନ୍ମଗ୍ରହଣ କରିଥିଲେ । ସେ ଫାଇଜାବାଦର ଡକ୍ଟର ରାମ ମନୋହର ଲୋହିଆ ଅଭାଦ ବିଶ୍ୱବିଦ୍ୟାଳୟରୁ ମାଷ୍ଟର ଅଫ ଆର୍ଟ  ଡିଗ୍ରୀ ସମାପ୍ତ କରିଥିଲେ । ପଦବୀଗୁଡିକ ୧୯୯୬-୨୦୦୩: ସଦସ୍ୟ, ଉତ୍ତରପ୍ରଦେଶ ବିଧାନ ସଭା। ୨୦୦୭-୨୦୧୨: ସଦସ୍ୟ, ଉତ୍ତରପ୍ରଦେଶ ବିଧାନ ସଭା  ଦ୍ୱିତୀୟ କାର୍ଯ୍ୟକାଳ  । ୧୪ ମଇ ୨୦୧୪ ମସିହାରେ ୧୬ତମ ଲୋକ ସଭାକୁ ମନୋନୀତ । ୧ ସେପ୍ଟେମ୍ବର ୨୦୧୪-୫ ଜୁଲାଇ ୨୦୧୬: - ସଦସ୍ୟ, ଆବେଦନ କମିଟି - ସଦସ୍ୟ, ଶକ୍ତି ଉପରେ ସ୍ଥାୟୀ କମିଟି - ସଦସ୍ୟ, ପରାମର୍ଶଦାତା କମିଟି, ଗ୍ରାମ୍ୟ ଉନ୍ନୟନ ମନ୍ତ୍ରଣାଳୟ, ପଞ୍ଚାୟତ ରାଜ ଏବଂ ପାନୀୟ ଜଳ ଏବଂ ପରିମଳ ମନ୍ତ୍ରଣାଳୟ । ୧୩ ମଇ ୨୦୧୫ ୫ ଜୁଲାଇ ୨୦୧୭: ଏକକ ଜମି ଅଧିଗ୍ରହଣ, ପୁନର୍ବାସ ଏବଂ ପୁନଃ ବିସ୍ଥାପନ ନ୍ୟାୟଯୁକ୍ତ କ୍ଷତିପୂରଣ ଏବଂ ସ୍ୱଚ୍ଛତା ଅଧିକାର ଉପରେ ମିଳିତ କମିଟି । ୧ ମଇ ୨୦୧୬ - ୫ ଜୁଲାଇ ୨୦୧୬: ସଦସ୍ୟ, ପବ୍ଲିକ୍ ଅଣ୍ଡରଟେକିଂ କମିଟି । ୫ ଜୁଲାଇ ୨୦୧୬: କେନ୍ଦ୍ର ମହିଳା ଓ ଶିଶୁ ବିକାଶ ମନ୍ତ୍ରୀ,  "ଭାରତ"  ୪ ସେପ୍ଟେମ୍ବର ୨୦୧୭: କେନ୍ଦ୍ର କୃଷି ଓ କୃଷକ କଲ୍ୟାଣ ମନ୍ତ୍ରୀ, ଭାରତ ।
ଓସେଲଟାମିଭିର  (ଇଂରାଜୀ ଭାଷାରେ , ବିକ୍ରୟ ନାମ ଟାମିଫ୍ଲୁ) ଏକ ଭୁତାଣୁରୋଧୀ ଔଷଧ   ଯାହା ଇନଫ୍ଲୁଏଞ୍ଜା ଏ   ଓ ଇନଫ୍ଲୁଏଞ୍ଜା ବି  ( ବା ) ରୋଗମାନଙ୍କର ପ୍ରତିଷେଧ ଓ ଚିକିତ୍ସାରେ ବ୍ୟବ‌ହୃତ ହୁଏ  । ଏହି ରୋଗ‌ଗୁଡ଼ିକ ଜଟିଳ ହୋଇଥିଲେ ବା ସଂକ୍ରମଣ ଆରମ୍ଭ ହେବାର ୪୮ ଘଣ୍ଟା ମଧ୍ୟରେ ଜଟିଳ ହେବା ସମ୍ଭାବନା ଥିଲେ ଏହି ଔଷଧ ଦେବାକୁ ସୁପାରିସ କରାଯାଏ । ଅଧିକ ସଙ୍କଟାପନ୍ନ ଲୋକଙ୍କୁ ପ୍ରତିଷଧ ଭାବରେ ଦିଆଯାଏ, ଜନ ସାଧାରଣଙ୍କୁ ନୁହେଁ । ସ୍ୱଳ୍ପ ସଙ୍କଟ ଥିବା ଲୋକଙ୍କୁ ଏହି ଚିକିତ୍ସା କରିବା ପୂର୍ବରୁ ଚିକିତ୍ସକମାନେ ନିଜର ବିବେକ ବ୍ୟବ‌ହାର କରିବେ । ଏହା ବଟିକା ବା ତରଳ ପଦାର୍ଥ ଆକାରରେ ପାଟିରେ ଦିଆଯାଏ । ପାର୍ଶ୍ୱ ପ୍ରତିକ୍ରିୟାରେ ବାନ୍ତି  , ତରଳ ଝାଡ଼ା, ମୁଣ୍ଡବଥା ଓ ନିଦ୍ରା ସମସ୍ୟା ଦେଖାଯାଏ । ମାନସିକ ଲକ୍ଷଣ   ଓ ବାତ   ମାରିବା ମଧ୍ୟ ଦେଖାଯାଇପାରେ । ଯୁକ୍ତରାଷ୍ଟ୍ର ଆମେରିକାରେ ଗର୍ଭିଣୀମାନଙ୍କୁ ଇନଫ୍ଲୁଏଞ୍ଜା ସଂକ୍ରମଣ ଥିଲେ ଦିଆଯାଏ । ଅଳ୍ପ ସଂଖ୍ୟକ ଗର୍ଭିଣୀମାନଙ୍କୁ ଏହା ଦିଆଯାଇ କୌଣସି ଲକ୍ଷଣ ପ୍ରକାଶ ନ ପାଇବା ଲକ୍ଷକରାଯାଇଥିଲା । ବୃକ୍‌କ ସମସ୍ୟା ଥିଲେ ଏହାର ମାତ୍ରା ସ୍ଥିର କରିବା ଆବଶ୍ୟକ ହୁଏ । ସନ୧୯୯୯ରେ ଡାକ୍ତରୀ ବ୍ୟବ‌ହାର ନିମନ୍ତେ ଓସେଲଟାମିଭିର ସ୍ୱୀକୃତ ହୋଇଥିଲା । ଏହା ପ୍ରଥମ ପାଟିରେ ଦିଆଯାଉଥିବା ନିଉରାମିନିଡେଜ ଇନହିବିଟର   ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୬ରୁ ଏହାର ଏକ ସଂସ୍କରଣ ଏହା ଜେନେରିକ ଔଷଧ ନାମରେ   ବିକ୍ରୟ ହେଉଛି । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଦିନ ଡୋଜର ହୋଲସେଲ କ୍ରୟ ମୂଲ୍ୟ ସନ ୨୦୧୪ରେ ୪.୨୭ ଆମେରିକୀୟ ଡଲାର ଥିଲା । ଡିସେମ୍ଭର ୨୦୧୬ରେ ଏହାର ଏକ କୋର୍ଷର ମୂଲ୍ୟ ୧୩୮.୭୦ଆମେରିକୀୟ ଡଲାର ଥିଲା ।
ଛନ୍ଦା ମିଶ୍ର ଜଣେ ସାହିତ୍ୟିକା ଓ କଣ୍ଠଶିଳ୍ପୀ । ତାଙ୍କ ଲିଖିତ ପ୍ରବନ୍ଧ ବିଭିନ୍ନ ଖବରକାଗଜ ଓ ପତ୍ରପତ୍ରିକା ସ୍ତମ୍ଭରେ ପ୍ରକାଶ ପାଇଛି । ସେ ବିଭିନ୍ନ ସାହିତ୍ୟିକ ଓ ସାମାଜିକ ଅନୁଷ୍ଠାନ ସହିତ ସେ ଜଡ଼ିତ ।
ଆଶ୍ୱିନ ମାସ କୃଷ୍ଣପକ୍ଷରେ  'ଇନ୍ଦିରା'  ନାମକ ଏକାଦଶୀ ପଡେ । ଏହି ବ୍ରତର ପ୍ରଭାବରେ ବଡ଼ ବଡ଼ ପାପ ନଷ୍ଟ ହୋଇଯାଏ । କିମ୍ବଦନ୍ତୀ ସତ୍ୟଯୁଗରେ ଇନ୍ଦ୍ରସେନ ନାମକ ଜଣେ ରାଜା ମାହିଷ୍ମତିପୁରୀକୁ ଶାସନ କରୁଥିଲେ । ସେ ଅତ୍ୟନ୍ତ ଧର୍ମପରାୟଣ ହୋଇଥିବାରୁ ତାଙ୍କର ଖ୍ୟାତି ଚତୁର୍ଦ୍ଦିଗକୁ ବ୍ୟାପିଥିଲା । ରାଜା ଇନ୍ଦ୍ରସେନ ଭଗବାନ ବିଷ୍ଣୁଙ୍କ ଭକ୍ତିରେ ତଲ୍ଲୀନ ରହି ଗୋବିନ୍ଦଙ୍କର ମୋକ୍ଷଦାୟକ ନାମ ଜପ କରି ସମୟ ଅତିବାହିତ କରୁଥିଲେ । ଦିନେ ରାଜା ରାଜ ଦରବାରରେ ବସିଥିବା ସମୟରେ ଦେବର୍ଷି ନାରଦ ସେଠାରେ ପହଞ୍ଚିଲେ । ତାଙ୍କୁ ଆସିବାର ଦେଖି କରଯୋଡ଼ି ଠିଆହେଲେ ଓ ବିଧିପୂର୍ବକ ପୂଜାକରି ଆସନରେ ବସାଇଲେ । ଆସିବାର କାରଣ ଜିଜ୍ଞାସା କଲେ । ନାରଦ କହିଲେ - ଶୁଣ ରାଜନ୍ । ମୁଁ ଯମଲୋକକୁ ଯାଇଥିଲି ଓ ସେଠାରେ ତୁମ ପିତାଙ୍କୁ ଦେଖିଲି । ସେ ବ୍ରତଭଙ୍ଗ ଦୋଷରୁ ନର୍କଯନ୍ତ୍ରଣା ଭୋଗକରୁଛନ୍ତି । ସେ ମୋହାତରେ ସନ୍ଦେଶ ପଠାଇ କହିଛନ୍ତି, ମୋତେ ଇନ୍ଦିରା ଏକାଦଶୀ ବ୍ରତ ପୁଣ୍ୟ ଦେଇ ସ୍ୱର୍ଗକୁ ପଠାଅ । ବିଧି ଆଶ୍ୱିନ ମାସ କୃଷ୍ଣପକ୍ଷର ଦଶମୀ ଦିନ ପ୍ରାତଃକାଳରେ ସ୍ନାନ କରିବା ସହିତ ମଧ୍ୟାହ୍ନରେ ପୁଣି ଅବଗାହନ କରି ଭୋଜନ କରିବା ଉଚିତ୍ । ରାତିରେ ଭୂମିରେ ଶୟନ କରିବା ନିୟମ ରହିଛି । ଏକାଦଶୀ ଦିନ ସ୍ନାନ ଶୌଚ ହୋଇ  "ଅଦ୍ୟ ସ୍ଥିତ୍ୱା ନିରାହାରାଃ ସର୍ବଭୋଗ ବିବର୍ଜିତଃ । ଶ୍ୱୋ ଭୋକ୍ଷେ ପୁଣ୍ଡରୀକାକ୍ଷ ଶରଣଂ ମେ ଭବାଚ୍ୟୁତ ।।" ମନ୍ତ୍ର ପାଠ କରି ଉପବାସର ନିୟମ ପାଳନ କରିବା ଜରୁରୀ । ଏହିପରି ନିୟମ ଅନୁସରଣ କରି ମଧ୍ୟାହ୍ନ କାଳରେ ପିତରଙ୍କ ପ୍ରସନ୍ନତା ନିମନ୍ତେ ଶାଳଗ୍ରାମ-ଶିଳା ସମ୍ମୁଖରେ ବିଧିପୂର୍ବକ ଶ୍ରାଦ୍ଧ ଦେବା ସହିତ ଦକ୍ଷିଣାଦ୍ୱାରା ବ୍ରାହ୍ମଣଙ୍କୁ ସତ୍କାର କରି ତାଙ୍କୁ ଭୋଜନ ଦେବା ଉଚିତ୍ । ପିତୃପୁରୁଷଙ୍କୁ ଦିଆଯାଇଥିବା ଅନ୍ନପିଣ୍ଡକୁ ଶୁଙ୍ଘି ଗାଈକୁ ଖୁଆଇ ଦିଆଯାଏ । ପୁଣି ଧୂପ ଓ ଗନ୍ଧଦ୍ୱାରା ଭଗବାନ୍ ହୃଷିକେଶଙ୍କ ପୂଜା କରି ରାତିରେ ତାଙ୍କ ପାଖରେ ଉଜାଗର ରହିବ । ସକାଳ ହେଲେ ଦ୍ୱାଦଶୀ ଦିନ ପୁଣି ଭକ୍ତିପୂର୍ବକ ଶ୍ରୀହରିଙ୍କର ପୂଜା କରିବ । ଏହା ପରେ ବ୍ରାହ୍ମଣଙ୍କୁ ଭୋଜନ କରାଇ ଭାଇ-ବନ୍ଧୁ ନାତି ଓ ପୁତ୍ରମାନଙ୍କ ସହିତ ସ୍ୱୟଂ ମୌନପୂର୍ବକ ଭୋଜନ କର । ରାଜା ଇନ୍ଦ୍ରସେନ ନାରଦଙ୍କ କହିବା ଅନୁସାରେ ବ୍ରତ ପାଳନ କଲେ । ବ୍ରତ ପୂର୍ଣ୍ଣ ହେବା ପରେ ଆକାଶରୁ ପୁଷ୍ପ ବୃଷ୍ଟି ହେଲା । ଇନ୍ଦ୍ରସେନଙ୍କ ପିତା ଗରୁଡ଼ରେ ବସି ବିଷ୍ଣୁଧାନକୁ ଚାଲିଗଲେ ଓ ଇନ୍ଦ୍ରସେନ ମଧ୍ୟ ନିଷ୍କଣ୍ଟକ ରାଜ୍ୟ ଭୋଗ କରି ନିଜର ପୁତ୍ରକୁ ରାଜସିଂହାସନରେ ବସାଇ ସ୍ୱର୍ଗକୁ ଚାଲିଗଲେ । ଏହାକୁ ପଠନ ଓ ଶ୍ରବଣ କରି ମନୁଷ୍ୟ ସବୁ ପାପରୁ ମୁକ୍ତ ହୋଇଯାଏ ।
ଅର୍ଦ୍ଧ ସତ୍ୟ, ୨୦୨୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କୌଶିକ ଦାସ । ଭରଦ୍ୱାଜ ପଣ୍ଡା ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ହର ରଥ ଓ ଶ୍ରଦ୍ଧା ପାଣିଗ୍ରାହୀ । ଆର୍.ଜେ.ଗୁଡ୍ଡି, କ୍ରିଷ୍ଣା ସୌରଭ, ଶୈଲେନ ରାଉତରାୟ, ରବିନ୍ଦ୍ରନାଥ ମିଶ୍ର, ବର୍ଷା ସାମଲ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ୮ ଅକ୍ଟୋବର ୨୦୨୧ରେ ରସୁଲଗଡ଼ସ୍ଥିତ ଏକ୍ସପ୍ଳାନେଡ ମଲ୍‍ର ସିନେପଲିସ୍‍ଠାରେ ଏହି କଥାଚିତ୍ରଟିର ଏକ ସ୍ୱତନ୍ତ୍ର ସ୍କ୍ରିନିଂ ଆୟୋଜନା କରାଯାଇଥିଲା ଯେଉଁଥିରେ ଅତିଥି ଭାବରେ ପ୍ରଶାନ୍ତ ନନ୍ଦଙ୍କ ସହିତ କଥାଚିତ୍ରଟିର କାର୍ଯ୍ୟ କରିଥିବା କଳାକାରମାନେ ଉପସ୍ଥିତ ଥିଲେ । ଏହି କଥାଚିତ୍ରଟି ଆଓ ନେକ୍‍ଷ୍ଟରେ ଦର୍ଶକ ପାଇଁ ଉପଲବ୍ଧ କରାଯାଇଥିଲା ।
ସୁରେଶ ବଳବନ୍ତରାୟ ଜଣେ ଭାରତୀୟ ସାହିତ୍ୟ ସାଧକ ଓ ଅଭିନେତା ଥିଲେ । ଓଡ଼ିଆ କବିତା, ଗଳ୍ପ, ନାଟକ ଓ ଅଭିନୟ ତଥା ଚିତ୍ରଶିଳ୍ପ ଓ ସ୍ଥାପତ୍ୟ ଆଦିରେ ଅବଦାନ ରହିଛି । ଆକାଶବାଣୀ କଟକର, ସେ ଜଣେ ସ୍ୱୀକୃତିପ୍ରାପ୍ତ ଗୀତିକାର ଓ ଅଭିନେତା ଥିଲେ । ଶେଷ ସମୟ ପର୍ଯ୍ୟନ୍ତ ସେ କେନ୍ଦ୍ରୀୟ ବହିଃଶୁଳ୍କ ବିଭାଗରେ, ସୁପରିଣ୍ଟେଣ୍ଡେଟ୍ ଭାବରେ କାର୍ଯ୍ୟରତ ଥିଲେ ।
ମନମୋହନ ମହାପାତ୍ରଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ଶୀତ ରାତି ୧୯୮୧ ମସିହାରେ ମୁକ୍ତିଲାଭ କରିଥିଲା । ଶୀତ ରାତି ଜାତୀୟ ସ୍ତରରେ ଶ୍ରେଷ୍ଠ ଆଞ୍ଚଳିକ ଓଡ଼ିଆ ଚଳଚ୍ଚିତ୍ର ଭାବେ  ରୌପ୍ୟ କମଳ  ପୁରସ୍କାର ଲାଭ କରିଥିଲା ।
ସିନ୍ନାର ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ନଶିକ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସିନ୍ନାର ୧୯.୮୪୫୦ ଉତ୍ତର ଅକ୍ଷାଂଶ ଓ ୭୩.୯୯୮୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୫୦୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସିନ୍ନାର ସହରର ମୋଟ ଜନସଂଖ୍ୟା ୩୧୭୨୭ ଅଟେ । ସେଥି ମଧ୍ୟରୁ ୫୧.୯୫% ଜଣ ପରୁଷ ହୋଇଥିବା ବେଳେ ୪୮.୦୫% ଜଣ ନାରୀ ଅଟନ୍ତି । ସିନ୍ନାରର ସାକ୍ଷରତା ହାର ୭୦.୭୦% ଅଟେ । ଏହା ଜାତୀୟ ହାରଠାରୁ -୫.୮୬% ପ୍ରତିଶତ କମ ଅଟେ । ସେଥିରୁ ୪୦.୦୬% ପ୍ରତିଶତ ପୁରୁଷ ଓ ୩୦.୬୫% ନାରୀ ଅଟନ୍ତି । ୧୪.୯୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ସିନ୍ନାରର ସରକାରୀ ଭାଷା ଅଟେ ।
ଜାତୀୟ ହ୍ରଦ ସୁରକ୍ଷ୍ୟା ଓ ଉନ୍ନୟନ କମିଟି   ନେପାଲ ରାଜ୍ୟ ସରକାରଙ୍କ ଏକ କମିଟି ଯିଏ ନେପାଲସ୍ଥିତ ହ୍ରଦ ସମୂହର ଉନ୍ନୟନ , ରକ୍ଷଣ କାର୍ଯ୍ୟର ଭାର ଗ୍ରହଣ କରନ୍ତି ।
ରାମଚନ୍ଦ୍ର କଦମ  (ଜନ୍ମ: ୧୦ ନଭେମ୍ବର ୧୯୬୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି । ୧୯୯୫ ଓ ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପଟ୍ଟାଙ୍ଗି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୧ଶ ଓ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରାମଚନ୍ଦ୍ର କଦମ ୧୯୬୪ ମସିହାର ନଭେମ୍ବର ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଉଦ୍ଧବ କଦମ ଓ ପତ୍ନୀଙ୍କ ନାମ ଦେବକୀ କଦମ । ରାଜନୈତିକ ଜୀବନ ରାମଚନ୍ଦ୍ର କଦମ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି ।
ଆସୁଚି ମୋ କାଳିଆ ସୁନା, ୧୯୮୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ର ପ୍ରଯୋଜନା କରିଥିଲେ ଅମିୟ ରଞ୍ଜନ ପଟ୍ଟନାୟକ । ଶୀର୍ଷାନନ୍ଦ ଦାସ କାନୁନ୍‌ଗୋ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ରାଜୁ ମିଶ୍ର ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସୁଜାତା ଆନନ୍ଦ, ଅଶୃମୋଚନ ମହାନ୍ତି, ବିଜୟ ମହାନ୍ତି, ଦେବୁ ବୋଷ, ମୋହିନି, ପ୍ରେମାଞ୍ଜନ ପରିଡା, ରାଇମୋହନ, ଜୟୀରାମ ସାମଲ, ଦୁଃଖିରାମ ସ୍ୱାଇଁ, ନେତ୍ରାନନ୍ଦ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସୁଜାତା ଆନନ୍ଦ ଅଶୃମୋଚନ ମହାନ୍ତି ବିଜୟ ମହାନ୍ତି ଦେବୁ ବୋଷ ମୋହିନି ପ୍ରେମାଞ୍ଜନ ପରିଡା ରାଇମୋହନ ଜୟୀରାମ ସାମଲ ଦୁଃଖିରାମ ସ୍ୱାଇଁ ନେତ୍ରାନନ୍ଦ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି ।
ଓଡ଼ିଶାରେ ମାପ ଓ ଗଣନା ନିମନ୍ତେ ନାନାଦି ମାପ ବ୍ୟବସ୍ଥାର ପ୍ରଚଳନ ରହିଛି । ସଭ୍ୟତାର ବିକାଶ ସହିତ ଅନେକ ମାପ ବ୍ୟବସ୍ଥା ବଦଳିଛି ଓ ପ୍ରତିବଦଳରେ ମେଟ୍ରିକ ମାପ ବ୍ୟବସ୍ଥାର ପ୍ରଚାଳନ ହୋଇଛି । ବ୍ୟବହାର କ୍ରମରେ ଓଡ଼ିଶାର ମାପ ବ୍ୟବସ୍ଥାକୁ ତଳଲିଖିତ ବିଭାଗରେ ବଣ୍ଟା ଯାଇଥାଏ । ୧ ମାଣ ୬୨୫ଗ୍ରାମ, ୨ ମାଣ ୧ସେର (୧୨୫୦ଗ୍ରାମ), ୨ ସେର ୧ ଗଉଣି  (୨.୫ କି.ଗ୍ରା.), ୩ ଗଉଣି ୧ ନଉତି, ୨୦ ଗଉଣି ୧ ପଉଟି, ୨ ପଉଟି ୧ ଛେଲା , ୪ ଛେଲା ୧ ଭରଣ  ୧୬୦ ଗଉଣି  । ଲମ୍ବ ମାପ ଜମିଜମା କଡ଼ି ମାପ: ଏହା ସାଧାରଣ ଭାବରେ ଅମିନମାନଙ୍କ ଦେଇ ଜମି କିଣାବିକା ଓ ମାପ ସମୟରେ ବ୍ୟବହାର କରାଯାଇଥାଏ ।ଲୁହାରେ ତିଆରି ଶିକୁଳିରେ ଏହା ତିଆରି କରାଯାଇଥାଏ । ଦୂରତା ଚାଖଣ୍ଡେ: ହାତର କାଣି ଅଙ୍ଗୁଳି ଓ ବୁଢ଼ା ଅଙ୍ଗୁଳିକୁ ପୁରା ପ୍ରସାରଣ କଲେ ତାହା ଭିତରେ ରହୁଥିବା ଦୂରତାକୁ ଚଖଣ୍ଡେ କୁହାଯାଏ । ପାହୁଣ୍ଡେ: ଏକ ପାହୁଣ୍ଡ ସାଧାରଣ ମଣିଷର ଦୁଇ ପଦରେ ଥରୁଟିଏ ଆଗ ପଛ ହୋଇ ଗତି କରିବାରେ ଯେତିକି ଦୂରତା ଅତିକ୍ରମ ହୋଇଥାଏ ତାହାକୁ ବୁଝାଇ ଥାଏ । ଡାକ/ଡାକେ: ଡାକିଲେ ଶୁଭିବା ଭଳି ଦୂରତାକୁ ଡାକେ ବାଟ ବୋଲି କୁହାଯାଇଥାଏ, ଏହା କେଇ ମିଟର ଦୂରତାକୁ ବୁଝାଇ ଥାଏ ।  'କୋଶ: ଦୂରତାକୁ ସାଧାରଣର ଭାବରେ କୋଶେ  (୧ କୋଶ), ଦୁଇ କୋଶ, ତିନି କୋଶ ବୋଲି କୁହାଯାଇଥାଏ  । ଅନ୍ୟାନ୍ୟ ହାତ ମାପ: ହାତରେ ମାପ କରି ବଢ଼ାଇ, ଘର ତିଆରି କରୁଥିବା କାରିଗର, ପଥର କାମ କରୁଥିବା କାରିଗରମାନେ ଆଗକାଳରେ କାମ କରୁଥିଲେ । ଏକ ସାଧାରଣ ମଣିଷର ହାତ ୧ ଫୁଟ ୩ ଇଞ୍ଚ ବା ତହିଁରୁ ଅଳ୍ପ କିଛି ଅଧିକ ହୋଇଥାଏ । ଯେହେତୁ ମଣିଷର ଉଚ୍ଚତା ଅନୁସାରେ ଏହା ବଦଳିଥାଏ ଏହି ମାପ ଏକ ଆନୁମାନିକ ମାପ । ସାଧାରଣ ଶାଢ଼ୀକୁ ବାରହାତି ଶାଢ଼ୀ ଓ ଧୋତିକୁ ଆଠହାତି ଧୋତି କୁହାଯାଇଥାଏ । ପୁରାଣ ଓ ସାହିତ୍ୟ ପୁରାଣ ଓ ସାହିତ୍ୟରେ ହାତ ମାପର ବ୍ୟବହାର ଦେଖିବାକୁ ମିଳିଥାଏ । ଯଥା - ବାରହାତ ଖଣ୍ଡା ବୁଲିବ କ୍ଷେତ୍ରଫଳ ମାପ ୧ ମାଣ ୨୫ ଗୁଣ୍ଠ ୧ ଗୁଣ୍ଠ ୧୬ ବିଶ୍ୱା ଏକର: ଶହେ ଡେସିମିଲରେ ଏକ ଏକର ହୋଇଥାଏ । ଗଉଣି: ଗଞ୍ଜାମ ଅଞ୍ଚଳରେ ଭୂମିର ପରିମାଣ ବିଶେଷରେ ଏହା ବ୍ୟବହାର କରାଯାଇଥାଏ । ଏକର ୫ଭରଣ ୧ ଶଗଡ଼ ୩ ଭରଣ ୧ ଭରଣ ୨୦ ନଉତି ୧ ନଉତି ୪ ଗଉଣି ପୁରାଣ ଓ ସାହିତ୍ୟ ପୁରାତନ ଜମି ଜମା ମାପକୁ ନେଇ ଗଳ୍ପ, କବିତାମାନ ରଚିତ ହୋଇଥିଲା । ଫକିରମୋହନଙ୍କ ଛଅ ମାଣ ଆଠଗୁଣ୍ଠ ସେଥିମଧ୍ୟରୁ ଅନ୍ୟତମ । ଆୟତନ ମାପ ସେର: ମାଣ: ଗଉଣି: ଗୌଣି ବା ଗଉଣି ଶସ୍ୟାଦିର ପରିମାଣ ମାପିବା ନିମନ୍ତେ ବ୍ୟବହାର କରାଯାଇଥାଏ । ଏହା ବେତ ବା ପିତଳରେ ତିଆରି କରାଯାଇଥାଏ । ପ୍ରକାର ଭେଦ ଅଞ୍ଚଳ ଭେଦରେ ଗଉଣିର ପରିମାଣ ଅଲଗା ଅଲଗା ହୋଇଥାଏ । ଯଥା: କଟକ ଜିଲ୍ଲା ୨-୮ ସେର: ଏଥିରେ ସାଙ୍କେତିକ ଚିହ୍ନ ଗୌ ଏବଂ ସାତ ଗଉଣି ଲେଖିବାକୁ ହେଲେ ଗୌ ୭ ଲେଖାଯାଏ । ୨୦ ଗଉଣି ୧ ପଉଟି ୪୦ ଗଉଣି ୧ ଡୋଲି ୮୦ ଗଉଣି ୧ ଭରଣ ଗଞ୍ଜାମ ଜିଲ୍ଲା ଗଉଣିର ୧୨ ଭାଗ ପରିମିତ ପାତ୍ରକୁ ସେର ବା କଥା ବା ପାହିଲି ବୋଲାଯାଏ । ୧ଗଉଣି ୪ ଅଡ଼ା ୧ ଅଡା ୨ ବୋଡା ୧ ବୋଡା ୨ ସୋଲା ୧ ସୋଲା ୨ ଅଧା ୧ ଅଧା ୨ ପାଇକା ୧ ପାଇକା ୨ ଗିଧା ଡୋଲି: ଏହା ଅମାର ଘର ଭିତରେ ଥିବା ଏକ ବିଶାଳ ବାଉଁଶ ତିଆରି ପାତ୍ର । ଏଥିରେ ଧାନ ମୂଷା ତଥା ଅନ୍ୟାନ୍ୟ ପଶୁପକ୍ଷୀ ଓ ପୋକଙ୍କ ଦାଉରୁ ସାଇତି ରଖାଯାଇଥାଏ । ପୁରାଣ ଓ ସାହିତ୍ୟ ସେରକ ପୁରିଲା ମାଣକ ପୁରିଲା ଉଠରେ ପୁତା ସଂଖ୍ୟା ଗଣନା କଉଡ଼ି: କଉଡ଼ିରେ ଆଗରୁ ଗଣନ କରାଯାଉଥିଲା । ଅଙ୍ଗୁଳି: ହାତ ଅଙ୍ଗୁଳି ଓ ଅଙ୍ଗୁଳିର ରେଖାରେ ଗଣନ କରାଯାଇଥାଏ । କାଠି: ଗଛର ସଳଖ ଶାଖାକୁ ଭାଙ୍ଗି ସେଥିରୁ ତିଆରି କାଠିରେ ଗଣନା କରାଯାଇଥାଏ ।
ମଦର ଟେରେସା,  (ଜନ୍ମ: ; : 26 ଅଗଷ୍ଟ ୧୯୧୦ - ୫ ସେପ୍ଟେମ୍ବର ୧୯୯୭ ) ଜଣେ ଆଲବାନିଆନ - ଭାରତୀୟ ରୋମାନିଆନ କ୍ଯାଥଲିକ ନନ ଥିଲେ । ସେ ସ୍କୋପ୍ଯେଠାରେ ଜନ୍ମ ଗ୍ରହଣ କରିଥିଲେ। ମାସେଡୋନିଆରେ ୧୮ ବର୍ଷ ରହିଲା ପରେ ସେ ଆୟାରଲ୍ଯାଣ୍ଡ ଆସିଥିଲେ ଓ ମୃତ୍ୟୁ ଯାଏଁ ଭାରତରେ ରହିଥିଲେ । ଟେରେସା ନିଜ ଜୀବନ କାଳରେ ଅନେକ ସମ୍ମାନରେ ସମ୍ମାନୀତ ହେଇଥିଲେ, ସେ ୧୯୬୨ ମସିହାରେ ରାମସୋନ ମାଗସେ ସମ୍ମାନ ପାଇଥିଲେ ଓ ୧୯୭୯ ମସିହାରେ ନୋବେଲ ଶାନ୍ତି ପୁରସ୍କାର ପାଇଥିଲେ। ସେ ୪ ସେପ୍ଟେମ୍ବର ୨୦୧୬ରେ ଚର୍ଚଦ୍ୱାରା ସନ୍ଥର ମାନ୍ୟତା ପାଇଥିଲେ । ଆଧାର ଅଧିକ ତଥ୍ୟ ,     , . 2020-10-07 . 2012-08-19 . ` ,     100:   2009-05-01 . ମଦର ଟେରେସା    : 2012-09-30 .  '  ( . ) 2013-08-16 . ,. 3 1994 ,  " , ,"  , 1 1998 23 2006 .   .   2007-08-19 . , " ,- "  , . , 22 2007   ", ' . '    " , 20 2003 "   " , 22 2005 "  : ?
ସଂଜ୍ଞା ଅବସ୍ଟେଟ୍ରିକ୍ସ ଫିସଚୁଲା  (ଇଂରାଜୀ ଭାଷାରେ ) ଏକ ରୋଗ ଯେଉଁଥିରେ ପ୍ରସବ   ଫଳରେ ଯୋନିପଥ ବା ପ୍ରସବନଳୀରେ   କଣା ବା ଫିସଚୁଲା    ହୋଇଯାଏ । ଯୋନୀପଥ  , ମଳାଶୟ  , ୟୁରେଟର   ବା ମୂତ୍ରାଶୟରେ   ଏହି ଫିସଚୁଲା ହୋଇପାରେ । ଏହା ଫଳରେ ପରିସ୍ରା ବା ମଳତ୍ୟାଗ ଉପରେ ନିୟନ୍ତ୍ରଣ   ରହେନି । ଅବସାଦ  , ବାଞ୍ଝ ଦୋଷ  , ଦାରିଦ୍ର୍ୟ   ଓ ସାମାଜିକ ପରିତ୍ୟକ୍ତ ଆଦି ଜଟିଳ ସମସ୍ୟା ସୃଷ୍ଟି ହୋଇପାରେ । କାରଣ ଓ ରୋଗ ନିରୂପଣ ଅବରୁଦ୍ଧ ପ୍ରସବ  , ଡାକ୍ତରଖାନାରୁ ଦୂରରେ, କୁପୋଷଣ, କିଶୋରୀ ଗର୍ଭ   ଇତ୍ୟାଦି ଏହି ରୋଗ ସଙ୍କଟ ସୃଷ୍ଟି କରିପାରେ । ଅନେକ ସମୟ ଧରି ପ୍ରସବ ଚାପ ଯୋଗୁ ଉକ୍ତ ସ୍ଥାନମାନଙ୍କରେ ରକ୍ତ ସରବରାହ କମିଯିବା ଯୋଗୁ ଏହି ରୋଗ ସୃଷ୍ଟି ହୁଏ । ଲକ୍ଷଣ ଓ ଚିହ୍ନ ଦେଖି ରୋଗ ନିର୍ଣ୍ଣୟ କରିହୁଏ ଓ ମେଥିଲିବ ବ୍ଲୁ   ସାହାଯ୍ୟ ନିଆଯାଇପାରେ । ପ୍ରତିଷେଧ , ଚିକିତ୍ସା ଓ ରୋଗନୁଶୀଳନ ସମୟୋପ‌ଯୋଗୀ ସିଜରିଆନ ସେକସନ   କଲେ ଏହି ଅବସ୍ଥାର ସମ୍ପୁର୍ଣ୍ଣ ପ୍ରତିରୋଧ କରିହୁଏ । ସାଧାରଣତଃ ଅପରେଶନ ଯୋଗେ ଏହାର ଚିକିତ୍ସା କରାଯାଏ । ଜଲ୍‌ଦି ଚିକିତ୍ସା କଲେ ଗୋଟିଏ ୟୁରିନାରି କାଥେଟର   ଦେଲେ ଉପଶମରେ ସାହାଯ୍ୟ ହୁଏ । କାଉନସେଲିଙ୍ଗ   ମଧ୍ୟ ସାହାଯ୍ୟରେ ଆସେ । ସବ୍‌-ସାହାରା ଆଫ୍ରିକା , ଏସିଆ, ଆରବ ସ୍ଥାନ   ଓ ଲାଟିନ ଆମେରିକାରେ   ପ୍ରାୟ ୨ ନିୟୁତ ମହିଳାଙ୍କର ଏହି ରୋଗ ଅଛି ଓ ପ୍ରତି ବର୍ଷ ପ୍ରାୟ ୭୫,୦୦୦ ନୂଆ ମହିଳା ରୋଗାକ୍ରାନ୍ତ ହେଉଛନ୍ତି । ବିକଶିତ ଦେଶମାନଙ୍କରେ   କ୍ୱଚିତ ଏହି ରୋଗ ଦେଖାଯାଏ । ଏହାକୁ ଦାରିଦ୍ର୍ୟ   ରୋଗ ଭାବରେ ବିବେଚନା କରାଯାଏ ।
ରୋମିଓ ରାଜା, ୨୦୨୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁଶାନ୍ତ ପଣ୍ଡା । ଜେମ୍ସ ଶୁକ୍ଳା ଏହି କଥାଚିତ୍ରଟିର ସଂଳାପ ରଚନା କରିଥିଲେ । ରାକେଶ ସାମଲ ଏହି କଥାଚିତ୍ରଟିର କାହଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକା ଅଭିନୟ କରିଥିଲେ ଅମ୍ଳାନ ଦାସ ଓ ତମନ୍ନା ବ୍ୟାସ । ହରିହର ମହାପାତ୍ର, ଦୀପକ, ସରୋଜ କୁମାର, ସାରଥୀ ଦେବୀ, ଜ୍ଞାନ, ତପନ, ସିଲୁ, ବାବୁ ପ୍ରଧାନ ଆଦି କଳାକାରମାନେ ଏହିକଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୧ ମସିହାର ଜାନୁଆରୀ ୨୨ ତାରିଖରେ ବୃନ୍ଦାବନ ହଲ୍‌ରେ ମୁକ୍ତିଲାଭ କରିଥିଲା । ଅଭିନୟ ଅମ୍ଳାନ ଦାସ ତମନ୍ନା ବ୍ୟାସ ହରିହର ମହାପାତ୍ର ଦୀପକ ସରୋଜ କୁମାର ସାରଥୀ ଦେବୀ ଜ୍ଞାନ ତପନ ସିଲୁ ବାବୁ ପ୍ରଧାନ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ଅରୁଣ ମନ୍ତ୍ରୀ, ପଞ୍ଚାନନ ନାୟକ, ସୁବ୍ରତ ସ୍ୱାଇଁ ଓ ସୁବୋଧ ଦାସ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ ।ହ୍ୟୁମାନ ସାଗର, ଅସୀମା ପଣ୍ଡା, ଗୀତିଶ୍ରୀ ସରୋଜ ଆଦି କଣ୍ଠଶିଳ୍ପୀମାନେ କଥାଚିତ୍ରଟିରେ କଣ୍ଠଦାନ କରିଥିଲେ ।